
F ürge kis öregasszony 
Matild néni. Pesten, 
ahol lakik, mindenki 
segíti őt, de Budán, ahová 
hetenként egyszer látoga¬ 
tóba megy, ő segít minden¬ 
kit. Már aki hozzá fordul. 

Minden pénteken megy 
Budára. Lujzikához jár, ré¬ 
gi barátnőjéhez. Megbeszé¬ 
lik a világ dolgait. És egye¬ 
bet. 

Pesten, ahol lakik, tud¬ 
ják róla, hogy olyan sze¬ 
gény, mint a templom ege¬ 
re. Azaz, van azért egy rég¬ 
ről maradt szoba-hallos la¬ 
kása, de abból nem kanya- 
ríthat le egyetlen karéj ke¬ 
nyeret sem. 

Az emberek jók. A la¬ 
kótársak derék lakótársak, 
összefogtak Matild néniért. 
A tanácstag is segített. 
Helyszíni szemle, környe¬ 
zettanulmány. Azóta is fo¬ 
lyósítják Matild néninek a 
szociális segélyt. A Tanács¬ 
nak is van szíve ... 

— Érdemes volt Matild 
nénin segíteni — mondják 
a lakótársak. 

— Jól beosztja azt a kis 
pénzt — dicséri Matild né¬ 
nit a tanácstag. 

— Kap valamicskét a vi¬ 
déki rokonaitól is — jegyzi 
meg Boglárné, a szomszéd¬ 
ja, aki a legjobban tájéko¬ 
zott Matild néni ügyeiben, 
ö szervezte meg a házban 
Matild néni ebédjeit. 

A néni ugyanis minden 
vasárnap valamelyik lakó¬ 
társnál ebédel. Nyolcán vál¬ 
lalták, nyoichetenként ke¬ 
rül sor tehát egy-egy lakó¬ 
társra. Matild nénire min¬ 
den héten sor kerül. 

Vasárnapi ebéd, amügyis 
ünnepi ebéd. De Matild né¬ 
ni vasárnapján minden la¬ 
kótársnál dúsabb az asztal, 
mint más vasárnapon. Hét¬ 
köznap sem éhezik Matild 
néni. Pedig nem sok pénz a 
szociális segély. De pénz! 


WXSVl'K 


Es Matild néni jól be tudja 
osztani. 

— Nem főzök itthon. Egy 
személyre nem érdemes 
kotyvasztani — mondogatja 
vasárnapi terefere közben 
a lakótársaknak, amikor 
aggodalommal érdeklődnek 
köznapi étkezése felől. — 
rláromhatvanért kapok a 
tanácsi étkezdében ebédet. 

A lakótársak nyugodtak. 
Ennyire futja még a szo¬ 
ciális segélyből is. Matild 
néninek reggelire elég egy 


kis zaccból főzött tejes ká¬ 
vé, vacsorára sem kell több 
egy idősebb néninek. Ma¬ 
tild nénire nincs gond, há¬ 
la istennek... 

Matild néninek sem volt 
gondja. Vasárnapi ebédet 
evett hétköznaponként is. 
Nem a tanácsi étkezdében! 
Atvillamosozott a szomszé¬ 
dos kerületbe, ott étkezett 
mindennap, mindig egy 
másik vendéglőben. Nem 
menüt rendelt. Étlap szerint 
kért ezt-azt, éppen amire 
gusztusa volt. Mindennap 
máshol, más vendéglő, más 
ízek. Felváltva, hetenként 
egyszer, éppen úgy, mint 
vasárnaponként a lakótár¬ 
saknál. Megszokta a válto¬ 
zatosságot. Amikor ebéd 
után hazaért, a szatyor 
mélyén már ott lapult a 
bőséges vacsora is. 


BANK 


Mert Matild néni jól tud 
beosztani... 

Miből? — kérdezheti a 
nyájas és meghökkent ol¬ 
vasó. 

Abból, hogy Lujzikánál 
Budán, ahová minden pén¬ 
teken látogatóba jár, segít 
mindenkin. Mert Matild né¬ 
ninek vajból van a szíve és 
rengeteg az ismerőse. Luj- 
zika toborozta őket. ök 
látogatják Matild nénit. 
Egyenkint. Ez fontos! Egy¬ 
szerre csak egy ismerős jö¬ 


het! Ha három jönne egy¬ 
szerre, fél órai időközökben 
fogadja őket Lujzika. Per¬ 
sze csak pénteken, amikor 
már megpihen nála Matild 
néni. Néha öten is jönnek 
egy-egy pénteken. 

Kölcsönért. És Matild né¬ 
ni ad, mert Matild néninek 
vajból van a szíve, és ma¬ 
radt régről húszezer forint¬ 
ja. Azóta már a többszö¬ 
rösére nőtt... 

— ötszáz forintot szeret¬ 
nék, kedves Matild néni — 
mondja az ismerős. 

És Matild néni leszámol¬ 
ja a pénzt. Hatszázról vesz 
nyugtát, amelyben az áll. 
hogy a baráti kölcsönt egy 
hónapon belül kell vissza¬ 
fizetni. Kamatmentesen. 
Mármint a hatszázat. 

Akinek ezer forint baráti 
kölcsönt folyósít Matild né¬ 


ni, az ezerkettőszázról ad 
nyugtát, és így tovább havi 
10—20 százalékos kamatra. 
A kölcsönösszegtől függ. 
Négyezernél például már 
csak havi tíz százalék. Nem 
kell kezes, csak a nyugta. A 
folyósítás gyors és bürokrá¬ 
ciamentes. Nem úgy, mint 
az OTP-nál. 

Ebből telik Matild néni¬ 
nek, mert Matild néni jól 
tud beosztani... 

Aki nem fizet, az nem 
kap új kölcsönt, csak hala¬ 
dékot. De a nyugta minden 
hónapban 10—20 százalék¬ 
kal magasabb összegről 
szól. Végül is majdnem 
mindenki fizet. Aki végül 
nem fizet, azt Matild néni 
bíróság elé citálja. 

A nyugta beszél. 

Az alperes megidézi né¬ 
hány sorstársát, ök is be¬ 
szélnek: Matild néninek vaj¬ 
ból van a szíve. Nekik is 
adott baráti kölcsönt. Ka¬ 
matmentesen. Vannak, akik 
visszaélnek vele. Így tegyen 
jót az ember ... 

Az alperes is beszél. Hiá¬ 
ba. Fizetnie kell. Az uzsora 
kamatos kamat nem olcsó 
mulatság. A két év előtt 
felvett négyezer forint hu¬ 
szonötre növekszik. 

A bíró lát mindent, de 
nem tehet semmit. Matild 
néni könnyelmű ügyfele fi¬ 
zeti a huszonötezret. 

Azóta már tudják a la¬ 
kótársak, hogy Matild né¬ 
ninek van mit aprítania a 
lejbe. A huszonöt is pénz. 
De mennyi lehet még .. 

És tudja a Tanács is. 

Matild néni nem kap 
már szociális segélyt. Amit 
kapott, vissza kell fizetnie. 
És vasárnaponként nem 
eszik ünnepi ebédet a lakó¬ 
társaknál. És nem jár pén¬ 
teken Lujzikához Budára. 

Otthon vezeti tovább vi¬ 
rágzó maszek bankját... 

Földes György 

TARIFA KÉRDÉSÉ 

A Népszava idézte a Tudományos 
Akadémia minapi ülésén elhangzotta¬ 
kat, amikor is az egyik szónok: 

.. nagy elismeréssel szólt Kandó Kál¬ 
mán zseniális felismeréséről, mely az 
ipari áramnak a vasúti vontatásban 
történő alkalmazásával ma már az 
egész világon diadalt aratott". Ami 
igaz, az igaz, hiszen a nagy magyar 
elektrotechnikus még iskolát is csinált 
találmányával! Ma már nemcsak a 
villamos mozdonyt, hanem még a hű¬ 
tőszekrényt is világszerte olcsó tarifájú 
ipari, nem pedig drága világítási áram¬ 
mal táplálják. 

MIRE JÓ A PAKA? 

Az Ország-Világ interjút csinált nagy 
hajóépítő üzemünk egyik női hegesz¬ 
tőjével, aki, miután egy percre kiol¬ 
totta a süvöltő lángot, megjegyezte, 
hogy több mint tíz évig a seprű meg 
a főzőkanál volt a szerszámja, most a 
hegeszt őpáka. Nyilván ez a szerszám 
az a bizonyos abszolút öncélú újítás, 
mert a lágyforrasztáshoz, „magyarul" 
cinezéshez használt pákával hegeszteni 
még kevésbé termelékeny munkafolya¬ 
mat, mint a gyufa lángjánál sütni ro¬ 
pogósra a kacsapecsenyét. 

RAKASSA KI, RAKASSA... 

Teljes joggal nehezményezte az Esti 
Hírlap, hogy sok motoros a Kresz elő¬ 
írta bukósisak hiányában nem ülhet a 
motorjára, pedig egy tatabányai szövet¬ 
kezet raktárában bélés hiányában 37 
ezer sisakhéj porosodik. A lap szerint 
ez a mennyiség elegendő volna ahhoz, 
hogy vele Tatabányától Budapestig ki¬ 
rakják az országutat. Tatabánya vagy 
50 kilométerre van a fővárostól, az 
országút szélessége nem kevesebb hat 
méternél. Ezért akkor is kereken 4 mil¬ 
lió bukósisak kellene a nagy kirakós- 
dihoz, ha a szép színű és életmentő 
tökfödők extra nagyok, mind úgyne¬ 
vezett vízfej méretűek volnának. 

Dr. Árgus 


Az új Siva Gerő Sándor rajza 



PARÓKA-BÁL 

A londoni „Daily Minői" 
különtudósítója, Peter Ste- 

Í >hens úr beszámol egy kü- 
önös párizsi bálról, amely¬ 
nek szigorú kikötése volt a 
nők számára: , Megjelenés 
szőke parókában.” Minden 
tiszteletünk Maria Callasé, 
aki a saját fekete hajával je¬ 
lent meg. Senki sem merte 
kifogásolni, mert Callásnák 
túlságosan nagy hangja van. 



Panasz 



Túlzás 



- Tudja, az a baj, hogy az autósok nem ismerik el a zebra előnyét. .. 



M.ir a verésre sem rendéi 

- Hát nem látta a pipám parazsát? 



alaki bent ül a fejemben és 
időnként megszólal. Kellemes, 
mély fekvésű, zengő hangja 
van. Nem kiabál, nem izgatott, las¬ 
san, ünnepélyesen ejti ki a szavakat. 

Legutóbb, séta közben hallottam a 
hangját. A családommal sétáltam. 
Nézegettük a kirakatokat, az embe¬ 
reket, terveket szőttünk, és megjegy¬ 
zéseket tettünk, és örültünk a jó idő¬ 
nek, a kék égnek s az arany nap¬ 
nak. 

És akkor megszólalt: 

— Azon a napon gondtalanul sé¬ 
táltak az emberek ... Nézegették a 
kirakatokat, és örültek a jó idő¬ 
nek ... 

Itt elhallgatott. Vártam egy kicsit, 
talán még folytatja... De nem!... 
S akkor rájöttem, honnan ismerem 
ezt a baritont. Dokumentfilmeknél 
hallottam ... Ez a narrátor hangja, 
aki a kísérő szöveget mondja... ö, 
hányszor hallottam a moziban ... 
Nem kiabál, nem izgatott, lassan, 
ünnepélyesen ejti ki a szavakat... 
Ez az! 

Megborzongtam ... Mit is mon¬ 


dott? Semmit. Kommentált. „Azon 
a napon gondtalanul sétáltak az em¬ 
berek. Nézegették a kirakatokat, és 
örültek a jó időnek.” 

De miért borzongtam meg? Miért 
éreztem úgy, mintha egy nagy felhő 
eltakarta volna a napot? Hova tűnt 
a jókedvem és egyáltalában mi van 
velem? Mit törődöm azzal, hogy egy 
pasas van a fejemben? 

Hirtelen félni kezdtem ... 

Nevetséges, tudom, de ez a hang 
felizgatott. Nem kiabált, nem volt 
izgatott, lassan, ünnepélyesen beszélt, 
mint a híradóknál vagy a doku¬ 
mentfilmeknél szokás. De miért fé¬ 
lek? Tulajdonképpen vicces a dolog: 
van egy narrátor az agyamban. Le¬ 
het, hogy egy egészen kicsi narrátor, 
de nem baj. Olyan, amilyen. Az em¬ 
ber ne legyen elégedetlen. 

Azon a napon, mondta a narrátor, 
azon a szépen zengő hangjával, 
amitől frászt lehet kapni. Mondta a 
szöveget, hozzánk, illetve alánk, 
mintha egy történelmi dokumen¬ 
tumfilmen sétálnánk: a feleségem, 
a gyerek és én. 

Uramisten, én már láttam ilyen 


történelmi dokumentfilmet! Azon is 
gondtalanul sétáltak az emberek, 
azon is nézegették a kirakatokat, 
azon is örültek a jó időnek, és az is 
úgy kezdődött, hogy azon a na¬ 
pon ... 

— Nem hallod, mit kérdeztem? — 
lökött meg a feleségem. 

— Dehogynem — dadogtam. — 
Mit kérdeztél? 

— Azt kérdeztem, tetszik-e az az 
anyag? — mutatott egy kirakatra. 

— Melyik? Az? Tetszik. De láttam 
már szebbet is — tettem hozzá óva¬ 
tosságból. 

Aztán tovább sétáltunk. Egy pilla¬ 
natig arra gondoltam, hogy elmesé¬ 
lem a feleségemnek a narrátort, és 
hogy mit mondott, de aztán nem 
szóltam egy szót sem Minek is 
mondtam volna el? Átkaroltam a 
fiam vállát, lassacskán már akkora, 
mint én — fantasztikus, milyen gyor¬ 
san nőnek ezek a srácok! —, és né¬ 
zegettük a kirakatokat, az embere¬ 
ket, és örültünk a jó időnek. 

Azon a napon. 

Mikes György 



Korán kezdi 




- Csinos feleséged van! Hol szerezted? 

- Bontásból . . . 












































































Mtwé a SzfRENcse 

Az üzembe új ember érkezett, 

S bár nem volt rajta páncélvértezet, 

Senkivel sem volt rokon, ismerős, 

Az első gyűlés megmutatta: hős. 

Feltárta bátran: hol vannak hibák , 

A műhelyekben mi laza, mi tág? 

A munkatársak — lopva , titkon ám! — 

Kezét szorítják: — Így tovább, komám! 

A hibákat mi elmondjuk neked. 

Te bátor vagy , hát szóvá majd te tedd! 

í 

Az egyik szól: — Van jó pár fusizó. 

Itt a nevük. Csapj lármát érte, jó?... 

A másik szól: — Oly gyenge itt a koszt. 

Hja, egy rokon főz. Az szoroz meg oszt... 

A harmadik is odaoldalog: 

— Az autóról is beszélj. Van ok. 

Ki furikázott, mikor és kivel. 

Nesze a lista. Erről szólni kell!... 

A negyediknek ajkán sincs lakai: 

— Titkon osztják a pénzjutalmakat. 

A kultúralap fuccs, ez itt szabály. 

A sportolók csak lógnak. Reklamálj!... 

Adunk mi témát, pajtás, csak beszélj, 

S ha belédkötnek, megvédünk, ne félj! 

Mint faltörőkost — ókorban — a had 
A falnak lökte, és a fal hasadt, 

Ügy lökték most a hőst a többiek. 

— Bátran bele! — az üzem igy liheg. 

S a hős feje koppantja a falat. 

Nem rendül az a sok csapás alatt. 

Döngetésbe a fej törik bele. 

A megbíráltak dörgik: — Ki vele! 

S a kollektíva megszavazza, lám: 

— Menjen vidékre néhány évre tán! 

S a „hű” bajtársak vigasza: — No, lám , 

Áthelyezéssel megúszod , komám! 

Majd nem kotyogsz mindenbe. Ez hibád. 

Vond le. pajtás, a konzekvenciát! 

K. Tóth Lenke 


Paraszti munka 




Légikisasszony 

AZ ÉRDEKELTEK HOZZÁSZÓLNÁK 


„Megáll az ész!" című cikkükre közöljük: A rendelte¬ 
tési állomáshoz valóban a gyékényesi kavicsbánya fekszik 
a legközelebb. Ebben az időben azonban a gyékényesi 
kavicsbányában tervszerű téli nagyjavítás folyt, az új 
bányaterületen pedig vágányokat építettek. 

Az ilyen körülmények között kitermelt kavicsmennyi¬ 
ség nem volt elégséges a nagy tömegű megrendelések fede¬ 
zésére. Ezért vált szükségessé a legközelebb fekvő hegyes¬ 
halmi kavicsbánya segítsége. 

KM Kő- és Kavicsipari Tröszt 
Gyurián Lajos vezérig. 


Tisztelgés a saigoni korzón Nehéz időszak 














































A Múzsa 



író: Legalább egy tévé-játékra valót! ... 



Katapult autóülés 


'fáC í ffc&H 


A társaságban a káros em¬ 
beri tulajdonságokról folyt 
a szó. Droznicsek Árpád 
megmarkolta a szürkebarát¬ 
tal töltött poharat, és így 
szólt: 

- Én, kérem, hirtelen ha¬ 
ragú ember vagyok. Ha düh¬ 
be gurulok, akkor nem isme¬ 
rek pardont. 1958-ban került 
a vállalatunkhoz Mladonácz 
Imre. A szomszéd íróasztalt 
foglalta el. Nem volt ő sem 
felettesem, sem beosztottam. 
Teljesen egyenrangú dolgo¬ 
zók voltunk. Egy szép napon 
megtudtam, hogy ez a Mln- 
donácz közölte a főnököm¬ 
mel, hogy két garast sem ér 
a munkám, és helyes lenne, 
ha velem töltenék be a fel¬ 
szabadult takarítónői stá¬ 
tuszt. Na, erre aztán felfutott 
bennem a pumpa. Másnap 
odaálltam a pimasz Mlado- 
nác^ elé, és azt mondtam 
tötííören: „Szívem teljes me¬ 
legével szeretem önt. Már 
rég ültem ilyen kedves, ro¬ 
konszenves kollégával egy 
szobában. Tartsa meg az ég 
önt sokáig!'' És gyengéden 
megcsókoltam a borostás or¬ 
cáját, jobbról-balról. Időköz¬ 
ben ugyanis megtudtam, 
hogy Mladonácznak befolyá¬ 
sos támogatói vannak. Nem 
vagyok bolond, hogy hűbele- 
balázs módjára fejjel rohan¬ 
jak a falnak. Két év telt el. 
1960-ban megtudtam, hogy 
leváltották Mladonácz leg¬ 
főbb patrónusát. No, erre az¬ 
tán, amilyen hirtelen haragú 
ember vagyok,* nem sokat 
kukoricáztam, hanem más¬ 


nap odaálltam Mladonácz 
elé, mélyen a szemébe néz¬ 
tem, és azt mondtam: „Az 
évek múlásával lelkileg sok¬ 
kal közelebb kerültem ön¬ 
höz. Kedves barátom, a csa¬ 
ládja jól van? Bizonyára gye¬ 
rekei is ilyen szelíd, szép em¬ 
berek, mint ön. Tessék egy 
kis édesség! Bizonyára örülni 
fognak otthon." S ezzel át¬ 
nyújtottam tíz deka savanyú 
cukrot. Időközben ugyanis 
arról értesültem hogy Mla¬ 



donácz patrónus;it nemhogy 
leváltották, hanem még ma¬ 
gasabb polcra helyezték. Nem 
ettem meszet, hogy fejjel 
rohanjak a falnak. Persze, én 
se vagyok olyan ember, aki 
könnyen felejt. Huszonnégy 
év múlva nyugdíjba megyeit. 
Akkor aztán, amilyen hirte¬ 
len haragú ember vagyok, 
odaállok majd Mladonácz 
elé, és keményen megmon¬ 
dom a véleményemet. 

Még óvatosan hozzátette: 

— Hacsak addig másképp 
nem alakulnak a körülmé¬ 
nyek ... 

Galambos Szilveszter 


NADRÁGTARTÓ A DIVAT 


ÚJSZERŰ MEGOI DÁSOK Oerő Sándor rajzni 



Matrózcsoraó 



Csomagtartó 




Művészcsokor 



Expander 


















































- Ilyet még életemben nem hallottam! .. . 




- Szabad a bundát? 





Türelmes ember vagyok* de beszerez¬ 
tem egy nehézágyút, s megsemmisítő tüzet 
zúdítok a „célkitűzés” szóra, akárhányszor 
csak elhangzik a rádióban, vagy megjele¬ 
nik újságjaink hasábjain. Lehetetlenség, 
hogy ennek a Gömbös Gyula által ki¬ 
agyalt szörnyszónak örök élete legyen. 
Mert aki nem elégszik meg azzal, hogy 
a célt kitűzi, hanem ragaszkodik ahhoz, 
hogy a célkitűzést megvalósítja, az min¬ 
den ostobaságra képes. 

♦ 


Nincs egyenrangúság a hangszerek kö¬ 
zött! Ennek az ellenkezőjét csak akkor 
vagyok hajlandó elhinni , ha egyszer majd 
Ricbter eljátszik egy zongoraszonátát és he¬ 
gedűn kíséri Dávid Ojsztrab. 


Irodalmi legenda. 

Villon verseket visz egy újság szerkesz¬ 
tőségébe. 

- Hagyja itt a verseket 1 - mondta a 
szerkesztő. - A címét mindenesetre fel¬ 
írjuk. 

- Nekem nincs címem ... - mondta 
Villon zavartan. 

f. 1. 



Válogatott mérkőzés 



\ • 




Mennyei takarékosság 

- Tessék egy órával előbb leoltani a 
csillagokat! 

l/QRATNAK! 


sküszöm, hogy ugrat¬ 
nak! Megfigyeltem már 
régóta, tessék elhinni, 
nem üldözési mániából mon¬ 
dom, de olvasom az újságo¬ 
kat, elolvasok egy cikket, 
egy hírt, és egyszerre bizto¬ 
san érzem, hogy mái megint 
ugratnak. 

Tessék meghallgatni pél¬ 
dául ezt az újsághírt: 

„Nagy sikere van - olva¬ 
som gyanútlanul — a Baross 
utca és József körút sarkán 
az első, érme helyett forin¬ 
tossal működő telefonauto- 



matának. A kísérleti példány 
munkát és költséget takarít 
meg” 

Csakugyan így van, szöge¬ 
zem le magamban, tanúja 
vagyok a sikernek magam is, 
mert a közelében lakom. Bol¬ 
dogan vigyorogva járnak belé 
telefonálni a környékről, hét¬ 
köznapi forintossal, s a ké¬ 
szülék búg, kapcsol, világos, 
hogy nagy sikere van, az is¬ 
ten tartsa meg sokáig azt is, 
aki kitalálta. 


Erre, én hülye, tovább ol¬ 
vasom az újsághírt, és men¬ 
ten beugrottam! A hír ugyan¬ 
is így folytatja: „A Körút 
forintra működő újdonsága 
május húszadikáig működik .” 

Püff neki, mondom, és fel¬ 
kapom a fejemet. Hogyhogy 
május húszadikáig? Akkor 
elromlik? Előre ki van szá¬ 
mítva, hogy május húszadi¬ 
kán elromlik ez a szeretett 
telefonfülke? Még mindig le- 
tehetném az újságot, de ehe¬ 
lyett olvasom tovább a hírt: 

„Utána elbúcsúzik Buda¬ 
pesttől, némileg átalakítjuk 
bedobószerkezetét, és az 
automata kiszállásra utazik .'' 

Hohó, hát miért kell némi¬ 
leg átalakítani a bedobószer¬ 
kezetét, amikor a készülék 
hibátlanul működik, és nagy 
sikere van? Jobban úgysem 
kell, hogy működjék annál, 
minthogy búg és kapcsol. 
Akkor miért kell átalakítani 
némileg? 

„Az automata Balatonit i- 
redre kerül, a Balatonnál 
ugyanis automata kapcsolású 
interurbán összeköttetést pró¬ 
bálnak ki, amelynél azonban 
nem egyforintos, hanem két¬ 
forintos hozza be a vonalat ." 

Na, szóval. Az egyetlen 


budapesti, nagysikerű, szere¬ 
tett, egyforintossal működő 
utcai készüléket, mert a kí¬ 
sérleti példány bevált, lesze¬ 
relik, némileg teljesen átala¬ 
kítják kétforintosra működő 
készülékké, és leviszik kísér¬ 
letre a Balatonhoz. „Ha a 
kísérlet sikerül — olvasom 
hideglelősen tovább —, ezt a 
rendszert véglegesítik.” 

Mármint a Balatonnál. 
Azonban ez még későbbi 
terv, mert a korábbi: 

„A közeljövőben a forint¬ 
tal működő helyi automata- 
hálózatot építik ki.” Már¬ 
mint a budapestit előbb, a 
bevált, a forintra működőt, 
melyet most nemsokára le¬ 
szerelnek, némileg kétforin¬ 
tosra átalakítják, s viszik a 
Balatonhoz. 

Tessék most jól figyelni, 
hogy igazam van-e, amikor 
úgy érzem, hogy megint ug¬ 
ratnak? Mert akarnám kér¬ 
dezni, hogy miért kell lesze¬ 
relni a pesti utcáról azt az 
egyetlen nagysikerű, műkö¬ 
dő, boldogságos forint-tele¬ 
fonállomást azért, hogy el¬ 
rontsák azt az áldott forin¬ 
tosra járó bedobószerkezetét 
kísérleti kétforintosra járóra, 
és miért nem egy régi, tan- 


tuszra működöttet alakíta¬ 
nak át kétforintosra működő¬ 
nek? Nem azt szorgalmaz¬ 
nám én, hogy egy biciklit 
alakítsanak át kétforintos-kí- 
sérleti-telefonkészülékké, ha¬ 
nem hogy egy tantusz auto¬ 
matát, amelyből sok van, és 
ne azt a nagykörúti forinto¬ 
sat, amelynek annyira nagy 
sikere van, s mert egy tan- 
tuszosat is csak éppoly némi¬ 
leg kell csak átalakítani, 
mint eztet, az egykét! 



Felhívom a 170-roo-at, a 
Tudakozódást különleges 
ügyekben. Ha meg tudja ma¬ 
gyarázni, hogy nem ugrat¬ 
nak, felszerelek a NagyKÖr- 
úton egy Puskás Tivadar-féle 
membrános, tekerős, kézi- 
kapcsolásos állomást. 

Oda, ahonnan május hú¬ 
szadikán leszerelik a forintra 
működőt! 

Somogyi Pál 



KILENCVEN PERC CSALÓDÁS 


Mancika, aki tizenkilenc éves, így 
szólt Ernőhöz, a negyedéves egyetemi 
hallgatóhoz: 

— Nézze, Ernőké, maga nagyon ren¬ 
des fiú, okos, udvarias, művelt, min¬ 
den lány boldog lehetne magával, de 
nem én leszek a felesége. Nekem na¬ 
gyon tetszik Bandi, aki nem olyan mű¬ 
velt, tanult, mint maga, de ízig-vérig 
sportember, úszik, röplabdázik és vizs¬ 
gázott futballbíró. és tudja, olyan mo¬ 
dern típus. Ugye nem haragsziki Most 
vele leszek, illetőleg végre megnézem 
őt a tribünről a pályán. Ma ő vezeti a 
BFC—RMC meccset. Mondja már, ked¬ 
ves Emőke, hogy nem haragszik! 

— Nem, nem haragszom — hallat¬ 
szott a kényszeredett válasz -, kezeit 
csókolom. 

Mancika Bandi robogóján ment ki 
a pályára. Fél óra múlva játékvezetői 
mezben jelent meg a fiú, kezében a 
labdát tartotta, mellette a két határ¬ 
bíró haladt. 

Megkezdődött a meccs, Bandi már a 
második percben fütyült, szabadrúgást 
ítélt a sárga-feketék ellen. 

— Hülyéi — ordította egy borízű 
hang Mancika mellett. - Branyiga 
faultolt, nem Nyavalyek* 

A mérkőzés hetedik percében Man¬ 
cika Bandikája tizenegyest ítélt a BFC 
ellen, mire húszezer ember ütemesen 
kezdett kiáltozni: 


— Gyilkos, gazember! 

— Bocsánat — kérdezte Mancika n 
borízűtől —, ki a gyilkos gazember! 

- A bíró, ez a barom Sódar Endre! 

Mancika elsápadt. Az ő Bandija ba¬ 
rom, gyilkos gazember! Akkor az előbb 
is őt hülyézték. 

A huszadik percben Bandi kiállította 
Csemcsét, az RMC balfedezetét. 

Kitört a vihar. Mancika ijedten hall¬ 
gatta a közönség dühkitörését. 

— Te elmebeteg ökör! Nem félsz, 
hogy elkapjuk a nyakadat! Csemcse. 
kenj le egyet ennek a májbeteg vízi¬ 
lónak! 





Ezernyi ököl emelkedett a levegőbe. 
Manci még sápadiabb lett. Rendőrök 
tűntek fel a pálya mentén, minden 
eshetőségre készen. A lány baloldali 
szomszédja megszólalt: 

— Látott már a kisasszony ilyen 
marha egy bírót! Ki kellene tömni! 

Bandi bizonytalanul vezette a mér¬ 
kőzést, egyre több hibát követett el. 
Látszott, hogy állandóan „egyenlít". 


Hol az egyik, hol a másik csapat ellen 
ítélt. Legtöbbször tévesen. 

Kilencven percig tartott Mancika 
szenvedése. Megtudta, hogy Bandi a 
nézők szemében azonos Brehm min¬ 
den állatfajtájával, hogy születésekor 
meg kellett volna fojtani, hogy régen 
a Lipótmezőn lenne a helye, hogy ki¬ 
verik a fütyülőt a szájából, hogy fa- 
fejü apagyilkos , 

Mancika egy ideig azt várta, hogy 
Bandi odamegy valamelyik szidalma- 
zójához, felelősségre vonja és jól meg¬ 
pofozza az illetőt, de azt kellett látnia, 
hogy Bandi szó nélkül lenyel minden 
gorombaságot, nem vesz elégtételt, és 
hiába hülyézik, szó nélkül szaladgál 
a pályán. Csak néha írja fel egy-egy 
játékos számát. Egyszer el is csúszott, 
és a közönség gúnyos kacagása köz¬ 
ben hasra esett. Mancika szerint — aki 
még sohasem volt meccsen — Bandi 
gyámoltalanul, gyáván viselkedett, si¬ 
ralmas volt a szereplése. A lányt sú¬ 
lyos csalódás érte. 

Most mit mondjon neki! Vigasztal¬ 
ja! Vagy kérje tőle számon, hogy miért 
nem vett elégtételt! — töprengett Man¬ 
cika. 

Nem mond semmit — határozta el 
magát —, meg sem várja őt. Kiment 
a pályáról, és a legközelebbi nyilvános 
telefonállomáson feltárcsázott egy szá¬ 
mot. 

— Emőke, maga az! Ráér ma este! 

Palásti László 











Kis ország 


Hegedűs István rajza 


- Felség, szíveskedjék visszavonulni, megjött az elsó turistacsoport! 




mm 


dolcjolí 


Az autóbuszon hallottam, 
hogy egy fiatal lány azt 
mondja a mellette álló fiú¬ 
nak: 

— Jó a tollad! 

Egy pillanatra meghökken¬ 
tem, aztán rájöttem: a toll - 
jelen esetben - hajat jelent. 

Tehát, ha valaki idegen 
toliakkal ékeskedik, az nem 
más szellemi termékét tulaj¬ 
donítja el, hanem parókát 
hord. 

Haláli! 

* 

Meggyőzni lehet valakit, ele 
íz még nem jelent meggyő¬ 
ződést. 

* 


Az á-t mondó emberektől 
félek a legjobban. 

Ezek azok, akik mindenre 
azt mondják: 

— Ááá, elv társ, hagyjuk ezt! 
Aáá, minek ezt Aáá, jobb, ha 
ezt nem bolygatjuk! Ááá, eb¬ 
ből csak baj lesz! 

Mindig csak á-t mondanak. 

Bé-t soha. 

* 

Manapság nagyon divatba 
jöttek az útikönyvek. Külföl¬ 
dön az emberek ugyanis az 
áruházakat járják, idehaza 
aztán elolvassák, hogy mit 
is kellett volna megnézniük 
odakinn. 



- Mire vág fel ez a farkaskutya? 

- Azt állítja magáról, hogy ő volt a Muhtár magyar 
szinkronja . . . 


Detektívregény-ötlet. 

X. nagy jutalmat ígér an- 
uk, aki megtalálja a kasté- 
yából ellopott értékes fest- 
nényt. A mesterdetektív - 
nár a regény első lapján — 
negtalálja a képet, és bol- 
iogan jelentkezik a jutalo¬ 
mért. Most jön a fordulat: 
L, aki a pénzt ígérte, nem 
ikar fizetni. Annyira nem 
ikar, hogy el is tűnik. A de¬ 
tektív megindítja a nyomo- 
ást. Izgalmas hajsza több 
Tszágon keresztül, szárazföl¬ 
ön, vízen és levegőben. De 
z illető mindig kicsúszik a 
eze közül. A regény végén 
irmészetesen minden jóra 
>rdul: a nyomozó elnyeri 
italmát. Megkapja a pénzét. 




* 

Mindig tanulok valamit. 

Egy újságcikkből, például 
megtudtam, hogy a hirtelen 
haragú emberek számára a 
kárpitos szakma a legmegfe¬ 
lelőbb. Azért ajánlják ezt a 
szakmát, mert itt az afrik 
erőteljes tépegetésével kielé- 
gülhetnek. 

Persze mindenki nem me¬ 
het kárpitosnak. Ajánlom te 
hát. hogy osszanak szét az 
emberek között egy, vagy 
mondjuk másfél kiló afrikot , 
és azt ott és akkor tépeget- 
hetik, ahol és amikor akar¬ 
ják. 

Minek ehhez szakmát ta¬ 
nulni1 


* 


(m— k) 



Kemény kritika 

Az első hűtlenség 

Erdei Sándor rajza 



- Ne izgulj, se lát, se hall, a dolgozatomat írja! . . . 

Virsli, mustárral 

Egy micisapkás férfi áll egy 
italbolt pultjánál, és virslit 
eszik. Kivörösödött képén 
látszik, hogy a virsli előtt 
egyebeket is fogyasztott. 

Egy kislány jön le a helyi¬ 
ségbe vezető lépcsőn. So¬ 
ványka, kinőtt a ruhája, ke¬ 
zében üveg. Egy kutya jele¬ 
nik meg az ajtóban, szima¬ 
tol, aztán leüget a kislány 
után. 



— Béla, le ide nem jöhetsz 

— fordul a kislány a kutyá¬ 
hoz. 

A kutya, egy öreg vizsla, 
ráemeli fájós szemét a kis¬ 
lányra, és nem mozdul. Nem 
érti, miért nem jöhet 6 ide. 
— Zavard ki azt a kutyát! 

— kiált a kislányra a csapos. 
- Béla, menj ki - kérleli 

a kislány a vizslát, de Béla 
csak néz, néz. 

— Na, majd én kirúgom 
azt a dögöt! — kap fel egy 
seprűt a csapos. 

— Béla a vendégem — szó¬ 
lal meg ekkor a micisapkás. 

— Egy pár virslit a vendé¬ 
gemnek. 

— Kutyákat nem szolgá¬ 
lunk ki! - feleli dühösen a 
csapos. 

— De részeg disznókat 
igen? — vág vissza a micisap¬ 
kás, és imbolyogva elindul 
a csapos felé. Uqyanekkor 
élénk helyeslés hallatszik az 


italbolt több asztalától is, 
egy vasutas még csuklik is 
hozzá. 

A csapos el akarja kerülni 
a vitát, s rádob egy pár virs¬ 
lit egy papírtálcára. 

- Itt van. Adja neki az ut¬ 
cán. 

A micisapkás egyensúlyoz¬ 
za tenyerén a virslit, majd 
felháborodik: 

- A mustár hol marad? 

A csapos mustárt is ken a 
tálcára, s a micisapkás, a 
vasutas és Sanyi, az újságos, 
kivonulnak az utcára. Béla 
két nyelésre bekapja a pár 
virslit. A mustárhoz azonban 
nem nyúl. 

- Mindegy - jegyzi meg a 
micisapkás. - A virslihez jár 
mustár! 

- Ez az igazság! - csuklik 


i vasutas. 

Aztán levonulnak az ital- 
>oltba, és megünneplik az 
gazság diadalát. 

Béla csak áll, áll, és tűnő- 
lik a mustár felett. A má¬ 
ik járdáról megugatja egy 
>uli. 


Kritika 

A híres színész nyilatkozik 
az egvik kollégájáról. 

— Harminchat arca van és 
mind egyforma. 

Szakértelem 

Bözsi néni kitűnő szakács¬ 
nő és megvan a saját, egyéni 
véleménve a világ dolgairól 
és az emberekről. Munkának 
általában csak a fizikai mun¬ 
kát tartja. 

Eev orvos-házaspárnál van 
állásban, s az orvosi foglal¬ 
kozást is csak azért ismeri 
el fárasztónak, mert az or¬ 


vosnak el kell járnia a bete¬ 
gekhez és sok házban nem 
működik a lift. 

Az orvoséknál gyakran 
van bridzs. A parti egyik 
tagja az Operaház koncert¬ 
mestere. 

— Hegedül a zenekarban 
- magyarázta Bözsi néninek 
az orvos felesége. 

- Állva? - kérdezte Bözsi 
néni. 

- ülve — felelte az orvos- 
né. 

Bözsi néni legyintett. 

- Tudja, milyen hosszú 
egy opera? - kelt a házuk 
barátja védelmére az orvos- 
né. — Három-négyórás. 

— Es addig mindig hegedül 
az Ülés úr? 

- Igen. 

Bözsi néni elismerően bó¬ 
lintott. 

Történt aztán, hogy a kon¬ 
certmester jegyet hozott Bö¬ 
zsi néninek az Opera egyik 
előadására, az első sorba. 

— Hogy tetszett 7 — kérdez¬ 



te az orvosne Bözsi nénitől, 
rögtön, ahogy hazaérkezett. 

- Tetszett, tetszett... - 
felelte Bözsi néni, majd hu¬ 
nyorított egyet. - De nekem 
mondhassa bárki, hogy fá¬ 
rasztó zenélni az Operában. 
Nem lehet abban elfáradni, 
kérem! Néztem az Illés urat 
is, meg a többieket is. Föl¬ 
váltva játszottak! 


Fendrik Ferenc 


E heti hirdetéseink 

Legyen a rétiéiben 

\l ' 

LE A BÜROKRÁCIÁVAL I 


megnyílt n vidámpark 


FOHÁSZ AZ EXPRESSZVONATON 


Dicsértessék a Lilla¬ 
füred expressz kitalálója 
és a menetrendszerkesz¬ 
tők népes csoportja, 
amelynek meg arra is 
volt becses figyelme, 
hogy az expressz mis¬ 
kolci indulása és vissza¬ 
érkezése között pontosan 
]2 óra cs 1 perc teljék 
el, tehát komplett napi¬ 
díj férjen az útiszámlá¬ 
ba! 

Ezt őrölték elmc»n 
kerekei, amíg a vonat 
puhán ringatódzott ve¬ 
lem előbb Miskolcról 
Budapestre, majd vissza. 



De jme. »i g>uilú ^ui- 
bcri elmében a fennkölt 
gondolatok közé is bc- 
furakszik a kétkedés ör¬ 
döge és azt mondatja 
velem: jó, jó, igen sok¬ 
szor megdicsérted már 
az elmúlt három év alatt 
a Lillafüred expressz 
minden jó tulajdonsá¬ 
gát, cikkeztél érte há¬ 
rom évvel ezelőtt, hogy 
a nyár elmúltával is 
közlekedjék. Az Alkotó 
akkor meghallgatott, s a 
vonat járt. Egészen ja¬ 
nuárig. Akkor kivonták 
a forgalomból. Tavasz- 
szal ismét forgalomba 
került, hogy a követke¬ 
ző januárban újra a ki¬ 
selejtezendő vonatok kö¬ 
ze kerüljön. Legutóbb 
kérvényt írtál az újság¬ 
ban, amiben a borsodi 
utasok érdekeit telsora- 
koztntva, kerted: január¬ 


ban ne állítsák le az 
expresszi. Az Ellen-Al¬ 
kotó nem hallgatott rád. 
Január első napjaitól le¬ 
állt ismét. 

Érdeklődtél, töpreng¬ 
tél, vajon mi lehet ennek 
az oka. S rájöttél: sem¬ 
mi más, csak a megszo¬ 
kás, a sok évtizedes 
mechanizmus, amely sze¬ 
rint télen csökkenteni 
kell a közlekedő vona¬ 
tok számát. Ezt ugye¬ 
bár többek között az in¬ 
dokolja, hogy a nagy 
hidegben a gőzraozdo- 
nyoknál lelassulhat a 
menetidő, a pályán toi- 
lódások 1 keletkezhetnek, 
a fokozott tüzelőszállí- 
tás meghatványozhatja 
ezt. 

De mi indokolja a 
dolgot - kérdem én - a 
teljesen villamosított vo¬ 
nalon, ahol régóta egyet¬ 
len fia gőzmozdony se 
jár? A Lillafüred ex¬ 
pressz mégsem közleked¬ 
het télen, mert a hideg 
időre leállítandó vona¬ 
tok közé sorolták vala¬ 
mikor valakik valahol a 
magasságos alkotó-ház¬ 
ban. 

Most újra menetren¬ 
det adnak ki, cs attól 
tartok, hogy a májustól 
érvényes új menetrend 
is előirányozza majd a 
Lillafüred expressz teli 
szüneteltetését. Ezért 
száll fohászom az Alko¬ 
tóhoz: szakítson az el¬ 
avult szokásokkal, s úgy 
illessze a menetrendbe c 
kedvelt vonatot, hogy az 
hántódás nélkül közlc- 
kedhessék most és mind¬ 
addig, amíg csak szük¬ 
ség lehet rá. 

Benedek Miklós 
Miskolc 


Politechnikai oktatás 



Bárón: Így próbálom egy kis technikára ta- 
útani őket. .. 

Furcsa múmia 


Meglepetés 




LE A BÜROKRÁCIÁVAL! 


AJÁNDÉK 


Négyéves kisfiamnak vala¬ 
mi ajándékot akartam venni 
születésnapjára. A játéküzlet¬ 
ben elém tettek egy nagy do¬ 
bozt, amelynek a tetején egy 
nagy géppisztoly díszelgett, kör¬ 
íves tárral. 

Az eladó gyöngéd kezekkel 
emelte ki a remekbeszabott 
géppisztolyt a dobozból, s a 



következő pillanatban a gép¬ 
pisztoly szinte lángot köpött, 
izzott a csöve! Éo ijedten emel¬ 
tem fel a kezemet és kiújult a 
tatárdúlásnál szerzett harctéri 
idegzsábám. 

Az eladó mosolyogva hagyta 
abba a helyiségben tartózkodók 
kiirtását, majd kiemelte az ijesz¬ 
tő fegyverben rejtőző Hídele¬ 


met, mivel ugyebár természe¬ 
tesen ez a „vállalat magántu¬ 
lajdona". Egyébként szíves tu¬ 
domásomra hozta, hogy a játé¬ 
kot elem nélkül árusítják, de 
bármelyik Ravill üzletben ka¬ 
pok hozzá 15 Voltos Perion nagy 
bottelepet, azt méltóztassak 
venni. 

Blokkolt. Fizettem. Kitánto¬ 
rogtam. Az utcára lépve, meg¬ 
csapott a harc szele. Jobban 
magamhoz szorítottam fegyvere¬ 
met. Nem féltem senkitől! Lesz. 
ami lesz! Ha valaki rámtámad, 
szétlövöm. Vonásaim megke¬ 
ményedtek. Markáns arcéllcl 
léptem be az első szaküzletbe 
rúdelemért. Aztán a huszonhe- 
tedikbe. Elem nincs. 

Ja, az más. így már rendben 
van. Gyermekek! Ifjú barátaim! 
Nálunk is kapható háborús 
fegyverzet a játékboltokban. De 
ez más. Mert nálunk már meg¬ 
kezdődött a részleges leszere¬ 
lés. Lőszer nem kapható. 

S. N. I. 



TRANZISZTOROS FEDEZÉK 


Annál a vállalatnál, ahol 
dolgozom, furcsa módon ma¬ 
radi az élet. Majd minden¬ 
napra esik egy érdektelen és 
szószátyár értekezlet, a főnö¬ 
kök alpári hangnemben be¬ 
szélnek beosztottjaikkal, egy¬ 
szóval kissé megállt az iaő 
a fejünk felett. A szomszé¬ 
dos asztalnál dolgozik Szója 
Berci, történetünk főhőse, 
fiatal húszegynéhány éves 
fiú. 

Az első időkben semmi 
különös nem történt vele. 
Éppúgy járt az unalmas ér¬ 
tekezletekre, mint mi, épp¬ 
úgy behúzta a fejét egy fő¬ 
nöki ledorongolás alatt, mint 
bármelyikünk. Egy napon 
azonban fülfájásra panaszko¬ 
dott. Ha szóltunk hozzá, fi¬ 
gyelmetlenül és értetlenül 
bámult ránk, kezével töl¬ 
csért csinált a füle mögött, 
egyáltalán úgy viselkedett, 
mint egy agg nagyothalló. 
Rávettük, hogy még íznap 
este menjen el egy fülorvos¬ 
hoz. 

Berci másnap egyórás ké¬ 
séssel érkezett meg munka¬ 
helyére, fülében kis mű¬ 
anyag dugaszokkal, amelyek¬ 
ből zsinór vezetett a zsebé¬ 
be, nyilvánvalóan a tranzisz¬ 
toros nagyothalló készülék¬ 
hez. - Ilyen fiatalon és egy¬ 
szerre mindkét fülére! - so¬ 
pánkodott mindenki. Hal¬ 
kabban beszéltünk egymás¬ 
közt, mintha múzeumban 
járkálnánk; a hétköznap hir¬ 
telen drámája lecsendesített 
bennünket. Hangunkat csak 
akkor emeltük tel, ha Berci¬ 
vel volt valami közölniva¬ 
lónk. Főnökünk is megren¬ 
dült, a szép Giziké befőttet 
adott Bercinek. 

Bercivel tapintatosan bán¬ 
tunk, hogy ne érezze hátrá¬ 
nyosan megváltozott helyze¬ 
tét. Részt vett az értekezle¬ 


teken, persze senki nem ki¬ 
fogásolta, ha nem fejtette ki 
a véleményét. Néha — pi¬ 
hentetésül - kivette a fül¬ 
dugaszokat, ilyen esetekben 
nyugodtan beszélhettünk 
előtte, arca sem rendült meg, 
bármit is mondtunk. 

Egy napon váratlan gyor¬ 
sasággal meggyógyult Berci 
füle. Nem hiszem, hogy ese¬ 
te bekerülne az orvosi la- j 
pokba, mégis nem érdekte- i 
len elmesélni. Éppen egy ér¬ 
tekezlet volt, főnökünk a 
termelésről és a takarékosko¬ 
dásról beszélt unalmas, mo¬ 
noton és érdektelen dolgo¬ 



kat, amikor Berci váratlanul 
felkacagott. Mindenki rá¬ 
pillantott, de Berci lehunyt 
szemmel ült, nem vette ész¬ 
re, hogy az érdeklődés elő¬ 
terébe került, és újból felka¬ 
cagott. Majd kinyitva sze¬ 
mét, felismerte a helyzetet, | 
és felugrott helyéről. A gyors i 
mozdulattól kiesett a zsebé- | 
bői valami. 

Egy táskarádió. Amelynek 
huzaljai Berci füldugaszai¬ 
hoz vezettek. És éppen kaba¬ 
réműsort közvetített a rádió. 

Rutinos muzsikusoknak 
nincsen olyan hallásuk, 
mint az eset óta Bercinek 
Szüksége is van rá, hiszen 
egy berettyószentmártoni ko¬ 
csikísérőnek nagyon oda kell 
figyelnie, hogy meghallja, 
mit mond a társa, ha berreg 
a motor. 

Tardos Péter 





















































SZiLáíM 


MEGKÉRDEZTÜK MUNKATÁRSAINKAT: 


Mi a békesség titka? 


Szerelem 

- Iszonyúan szerelmes vagyok - új¬ 
ságolja boldogan Brahovácz. 

- És milyen a nő? Szőke, barna? 

- Csak holnap fognak bemutatni neki. 
De annyit már tudok, hogy álomszép fő- 
bérlcti lakása van . . . 

Főnyeremény 

Megkérdezték az öttalálatos lottónyer¬ 
test. hogy mire költi el majd azt a sok 
pénzt. A válasz így hangzott: 

- Főzetek otthon egy lecsót, idei zöld¬ 
paprikából. 

Győr—Benfica 

Budapest kétségbeesett órákat élt át a 
Győr-Benfica meccse idején a tévé-készü¬ 
lékek előtt. Az első percek után megsza¬ 
kadt a közvetítés. Az ország többi részen 
| viszont nem volt műszaki hiba, ott zavar- 
j tálán volt a vétel. 

íme, még egy figyelmeztetés a falusiak¬ 
nak. hogy nem kell mindenáron a főváros¬ 
ba költözniük. 

(g-os) 


Ha a békességnek titka van, miért 
éppen én fecsegjem ki? 

B. E. 

Mielőtt valakinek a szemébe m<fn- 
danánk az igazat, előbb számoljunk 
magunkban háromezerig. 

D. F. 

Mindig lásd be, hogy igazad van, 
de ne tedd szóvá! 

F. L. 

Ha az ember bátran megmondja 
a véleményét , előbb-utóbb békén 
hagyják. 

F. Gy. 

Hát a kör négyszögesítését ne old¬ 


jam meg a szerény havi fizetése¬ 
mért? 

(f-P) 

Éppen ezen veszekszem most a 
feleségemmel. 

Q. Sz. 

A béketárgyalásokat ne a háború 
után, hanem a háború előtt tartsák 
meg. 

M. Gy. 

A magas vérnyomás. A gutaütés 
lehetősége mindenkit visszatart az 
indulatoskodástól. 

s. P. 

A kérdés roppant egyszerű. Min¬ 
denkivel haragban kell lenni. 

T. L. 

BORRAVALÓ 


Nem vagyok kolerikus , mégis dohogok 
s ezúttal a füstölgésre meg is van az ok: 
kis nép volnánk s mégis két nagy részre szakadunk 
aszerint, hogy borravalót kapunk vagy adunk. 

Mint az, ki a fövenyből aranyrögöt kimos , 
úgy mos baksist ki belőlem pincér, kabinos. 

4 Fodrászom ha meggyomlálta pár gyér tincsemet 

vár, hogy ezért kezét két forintom hintse meg; 
forintot les kávéfőző és a ruhatár, 
hotelportásnál a tízes az alsó határ. 


pénzt vár a pedikűrös , aki bütyköt legyalul 
és e versenyben a taxis sem marad alul ... 

Közlöm, mint e körforgás szenvedő egyede: 
erre megy el fizetésem jó egynegyede. 

Nos, hogy versem ne maradjon csak írott málaszt, 
úgy hallom , hogy faluhelyen lakik a paraszt, 
kimék hozzá egy vasárnap s szólok: öregem, 
kend előtt most megemelem nemez-f övegem. 
kendtől kapom kenyeremet, ezt a jó-ízest, 
fogadja el borravalóba ezt a tízest! 

Bondy Endre 

borzasztó lehetett a rabszolgák sorsa , anyu... 

(Revünk a 8—9. oldalon) 


















































































Bántják a gazdit 


Kinevezés 

LENINQRÁDI 


Az embernek már csak azért is ér¬ 
demes külföldre utaznia, hogy meg¬ 
tudja: külzete alapján miként véle¬ 
kednek róla honfitársai. 

A leningrádi Európa Szálló megle¬ 
hetősen telített éttermében ülök és 
elmélyülten vacsorázom éppen, ami¬ 
kor egy házaspár állapodik meg az 
asztalom mellett. A férfi kéz jelekkel 
érdeklődik, hogy leülhetnek-e 7 Ud¬ 
variasan bólintok és eszem tovább. 
Egész délután étlen-szomjan szalad¬ 
gáltam a csodálatos Ermitázs termei¬ 
ben, olyan éhes vagyok, mint a far¬ 
kas. 

A férfi és a nő helyet foglal az asz¬ 
talomnál. Beszélgetni kezdenek. Ma¬ 
gyarul. Rólam. 

— Érdekes kobakja van ennek az 
ürgének, — állapítja meg az asszony. 
—- Mit gondolsz, kicsim, kiféle-miféle 
lehet? 

„Kicsim” tűnődve gusztálja érde¬ 


kes kobakomat, én pedig szívszo¬ 
rongva fülelek. 

— Tipikus tojásfej — mondja ki 
végül az ítéletet. — Ma reggel ame¬ 
rikai turistacsoport érkezett ide. Biz¬ 
tosan közülük való. Az angolszászok¬ 
nál elég gyakori a tojásfej. 

Kezemben megáll a kés és a villa, 
dermedten bámulok magam elé a 
semmibe. Nekem tojásfejem van?! 
Angolszász tojásfejem?! 

— Figyeld csak, — nevet fel hal¬ 
kan, finoman a nő. — Már nem tömi 
magát, csak néz bambán. Biztosan 
most jutott eszébe, hogy amikor elin¬ 
dult világkörüli útjára, odahaza nyit¬ 
va felejtette a vízcsapot. 

— Olyanok ezek, mint a gyerekek, 

— magyarázza jóindulatúan a párja. 

— A technikához van érzékük, elis¬ 
merem, de kultúráltan viselkedni 
nemigen tudnak, és sok közöttük a 
teljesen műveletlen. Ez is olyan lesz. 




Százat egy ellen, hogy néhány de- 
tektívregényen kívül a fickó még éle¬ 
tében nem olvasott el egyetlen va¬ 
lamirevaló könyvet sem. 

— Talán lebecsülöd a szellemi ké¬ 
pességeit, — kel védelmemre az asz- 
szony. — Nézd, milyen magas hom¬ 
loka van. 

A férj legyint. 

— Persze, mert kopaszodik. Mit 
szeretnél enni? 

— Csak valami könnyűt, kicsim, 

— feleli szórakozottan a feleség, mert 
most figyelmét a ruházatom köti le. 

— ízlése nincs, az egyszer biztos. 
Pesten én még munkába se engedné¬ 
lek olyan nyakkendővel, amit ez 
hord. Szerinted mi lehet a foglalko¬ 
zása? 

Amaz vállat von: 

— Mit tudom én?! Az fix, hogy 
nem az eszével keresi a kenyerét. És 
az idegei is nagyon rozoga állapotban 
lehetnek. Remeg a villa a kezében, 
folyton a hús mellé bök vele. Nem 
sokáig húzza ez már. Tudod, az a po¬ 
koli munkatempó, ami ott van, meg 
az a rengeteg szörnyfilm, amit a mo¬ 
zikban, meg a televízióban adnak ... 

— No és persze a töméntelen ital 

— teszi hozzá szánakozóan a nő, és 
áthajolva az asztalon, mosolyogva int 
a terítékem mellett fekvő étlapra, 
hogy elveheti-e? 

— Oké! — díinnyögöm angolszá¬ 
szul, és szomorú tojásfejemet a sok 
viszkitől reszkető kezeim közé teme¬ 
tem. 

Kürti András 








































GRETA GARBÓ — 
MAI SZEMMEL 

„Az isteni Garbó” - ahogyan 
a harmincas években nevezték a 
filmszínésznők filmszínésznőjét, 
Párizsban újra műsoron van. A 
Metro-Goldwyn-Mayer filmgyár 
Garbó-fesztivált tart az Avenuc 
Filmszínházban. A következő 
híres Garbó-filmeket játsszák: 
„Krisztina királynő”, „Walewska 
Mária”, „Grand Hotel”, „Ca- 
mille” és „Karenina Anna”. 
Miss Cynthia Grenier, a New 
York Héráid Tribüné munkatár¬ 
sa egy kis közvéleménykutatást 
rendezett a fiatal nézők között, 
és a következő megállapításokat 
szedte össze: i. Garbónak rémes 
alakja van, 2. Nem tud játszani, 
3. Nem lehet tudni, mit ettek 
rajta a férfiak, 4. Sophia Loren- 
nak szobalánya sem lehetne, 5. 
Félszegen mozog, 6. Mire olyan 
gőgös? 

Véleményünk szerint ezek a 
megállapítások igazságtalanok. 
Garbó igenis kitűnően játszik 
például a Karenina Annában. 
Arról nem tehet, hogy esetleg a 
szöveg gyenge. 


„Ki mit tud ?” — amerikai módra 


Mészáros András rajza 



- ön most helyet cserél Don Fernandóval! 




BÉt®-. . 

IDOMRAS 


zűk8zavú hivatalos köz¬ 
lemény tudatta a vi¬ 
lággal , hogy az in¬ 
diai—pakisztáni határon, 
Kutch térségében, rövi¬ 
desen beáll az esős év¬ 
szak ;, a területet víz önti el, 
s ennek következtében — 
idézünk — „a hadicselek - 
mények kiújulásától nem 
kell tartani ”. Talán még 
pontosabb lett volna, ha így 
fogalmazzák meg a hír lé¬ 
nyegét: „A kedvezőtlen idő¬ 
járás miatt a háború elma¬ 
rad ” 

Az örvendetes ázsiai ese¬ 
mény újra felveti az időjá¬ 
rás szerepét a béke megőr¬ 
zésében. Nincs az az ítélet¬ 
idő, amely pusztítóbb lenne 
egy aránylag csendes hábo¬ 
rús napnál . Sajnos, azok az 
erők, amelyek az időjárás 
alakulását befolyásolják, 
úgy látszik, még mindig 
nincsenek tisztában a békés 
egymás mellett élést előse¬ 
gítő meteorológiai lehetősé¬ 
gekkel. Az az eső például, 
amely mostanában oly 
gyakran elmossa az angliai 
teniszversenyeket és Jcri- 
ketimérkőzéseket, hol volt 
akkor , amikor a rómaiak 


elözönlötték Britanniát? S 
vajon nem az időjáráson 
múlott, hogy Caesar híres 
galliai hadi kommentárja 
nem árvízi riport lett? Vé¬ 
leményem szerint kiadós 
záporokkal és árvízveszély- 
lyel a tatárjárást is el lehe¬ 
tett volna kerülni, mert 
Batu kán seregében csak a 
lovaglás volt kötelező, az 
úszás nem, s egykori króni¬ 


kák szerint a tatárok a víz¬ 
től jobban undorodtak, mint 
a békemozgalomtól. Jégeső 
hatására hunok és rómaiak 
versenyt menekültek volna 
Katálaunumnál, s egy jó kis 
tornádó Napóleon híres ka¬ 
lapját is elsodorta volna 
Austerlitznél. A Waterlooi 
csata napján sem az volt a 
baj, hogy későn állt el az 
eső, hanem az, hogy egyál¬ 


talán elállt. Ha beköszöntött 
volna Belgiumban az esős 
évszak, akkor a Szent Szö¬ 
vetség talán elismerte volna 
az első császárságot, vagy 
pedig Napóleon ment volna 
vissza Elba szigetére, amely¬ 
nek éghajlata mérsékelt és 
egyenletes. . 

De nézzük a jelen felada¬ 
tait! Mivel a tudomány mai 
állása már lehetővé teszi az 
időjárás tervszerű kialakí¬ 
tását, azt ajánlom, hogy 
alakuljon meg az ENSZ 
Biztonsági Meteorológiai 
Tanácsa, s ez a szervezet 
éberen őrködjék a világbé¬ 
ke felett. Ha valahol felüti 
a fejét az agresszió, azon¬ 
nal küldjön oda kedvezőt¬ 
len időjárást, amely minden 
harci kedvet eláztat. For¬ 
gószelet a harctereknek, zá¬ 
poresőt a sündisznóállások- 
nak, jégesőt a vezérkarok¬ 
nak! Dominikában például 
egy szökőár talán szökésre 
késztetné a tengerészgyalo¬ 
gosokat. El kell érni, hogy a 
katona, ha rohamra lelkesí¬ 
tik, méltatlankodva kérdez¬ 
ze: 

— Ebben az esőben?!! 

Feleki László 

Alig teli el egy hét és 


A z új igazgató jó híre ak¬ 
kor kapott lábra a vál¬ 
lalatnál, amikor Ge¬ 
rendás bácsit, a hivatalse¬ 
gédet nyugdíjazták. Az új 
igazgató lépett közbe, hogy 
továbbra is maradjon ott az 
öreg a havi ötszázért. 

S nem múlt el nap, hogy 
ne tett volna valami jót. 

A jó hír persze lassabban 
jár, mint a rossz, de az új 
igazgatóról azért hamar el¬ 
terjedt, hogy van szíve és 
törődik a dolgozókkal. 

Csak egyedül Teplálc Al¬ 
bert nyugtalankodott. 

— Új seprő jól seper — 
mondogatta, amikor innen 
is, onnan is dicsérték az új 
igazgatót. 

De múltak a hónapok, s 
Teplák magára maradt a 
kétkedésével. 

Az új igazgató már nem 
is volt új, és még mindig 
azt mondták róla, hogy ál¬ 
dott jó ember, hogy megtesz 
mindent, amit lehet, hogy 
nem tud nemet mondani és 
szobájának ajtaja minden¬ 
kor nyitva áll a dolgozók 
előtt. 

Csak egyedül Teplákot 
nem lehetett erről meggyőz¬ 
ni. 

— Nincsen ilyen igazgató 
— vitatkozott. — A tapasz¬ 
talás a legfőbb érv. Majd én 
kipróbálom. % 

Másnap bekopogott igaz¬ 
gatójának mindig, minden¬ 
ki előtt nyitott ajtaján. 
Fizetésjavítást kért. 

És kapott. 

— Köszönöm. Hálásan 
köszönöm — hálálkodott 
Teplák. — Valóban áldott 
jó szíve van az igazgató 
kartársnak. 


Teplák ismét felkereste az 
igazgatót. 

— Ne tessék haragudni, 
— kezdte —, de ki máshoz 
fordulhatnék ügyes-bajos 
dolgaimmal? 

— Csak nyugodtan Tep¬ 
lák kartárs! — felelte a fő¬ 
nök. — Ki máshoz is? 

És Teplák a biztatásra 
nyugodtan elővett egy OTP 
űrlapot. 


— ötezer forintot szeret¬ 
nék felvenni — mondta. — 
Arra gondoltam, hogy az 
igazgató kartársat kérem 
fel kezesnek ... 

— Jól gondolta — felelte 
a főnök, miközben aláírta a 
kölcsönigénylést. 

— Köszönöm. Hálásan 
köszönöm — rebegte Tep¬ 
lák. — Nemhiába jó a híre 
az igazgató • kartársnak. 
Valóban törődik a dolgo¬ 
zókkal 

" Néhány nap múlva Tep¬ 
lák ismét bekopogott az 
igazgatói szoba ajtaján. 


— Szinte már az az érzé¬ 
sem — mentegetőzött —, 
hogy visszaélek az igazgató 
kartárs türelmével. De va¬ 
jon ki máshoz is fordulhat¬ 
nék? 

— Csak ki vele Teplák 
kar társ —, szólt barátságo¬ 
san a főnök. — Valóban, ki 
máshoz is? 

— A sógoromat ajánla¬ 
nám a budai telepünkre ... 

És Teplák sógorát felvet¬ 


ték a vállalat budai telepé¬ 
re. 

— Köszönöm. Hálásan 
köszönöm. — ismételte Tep¬ 
lák önmagát. — Nem hiába 
az a híre, az igazgató kar¬ 
társ valóban mindent meg¬ 
tesz, amit csak lehet. 

És Teplák Albert mindent 
kért: 

Két szobás, összkomfortos 
lakást a zöld övezetben — 
tavasszal. 

Két hetes beutalást a vál¬ 
lalati üdülőbe — nyáron. 

Szabálytalan szüreti pót¬ 
szabadságot — ősszel. 


ötnapos vidéki kikülde¬ 
tést, hogy állam költségen 
részt vehessen unokahúga 
lakodalmán — télen. 

És mindent megkapott. 
Mert a főnökének áldott jó 
szíve van és nem tud nemet 
mondani. 

Most már Teplák sem fu¬ 
karkodott a dicsérettel. 

— Nem hiába jó a híre 
*— mondta a kollégáinak. — 
Ilyen igazgató nincs több! 
Nemcsak szíve van, de lel¬ 
ke is! Mindent megtesz a 
dolgozóért... 

Teplák Albert most már 
tökéletesen elégedett volt a 
főnökével. 

Egy napon híre kelt, hogy 
a vállalat kéthetes tanul¬ 
mányútra Párizsba küld va¬ 
lakit. 

Teplák Albert megint be¬ 
kopogott főnökének min¬ 
denkor mindenki előtt nyi¬ 
tott ajtaján: 

— Köszönöm az igazgató 
kartársnak irántam eddig 
tanúsított atyai jóságát... 

— Mi jut eszébe Teplák 
kartárs?! Az ember megtesz 
mindent, ami csak módjá¬ 
ban áll. 

— Éppen ezért jöttem az 
igazgató kartárshoz. Tessék 
engem jelölni a párizsi ki¬ 
küldetésre. 

— Sajnos nem tehetem. 
Percnyit jelöltem. Jól dol¬ 
gozik. Megérdemli és jól 
beszél franciául. 

Teplák diadalittasan tért 
vissza a szobájába és így 
szólt a kartársaihoz: 

— Piszok egy alak a m\ t 
főnökünk, a füle botját sem 
mozgatja a dolgozóért... 

Földes György 

LE A BÜROKRÁCIÁVAL! 


Madách után 


A pesti eresz 
folytatásos regénye 

Lapunk ez év január 28-i 
számában „A pesti eresz re¬ 
génye" címmel cikk jelent 
meg, melyben foglalkoztunk 
a bürokrácia akadályai kö¬ 
zött botladozó újítással, p 
műanyag-eresszel. Megírtuk, 
hogy ez sokszorosan tarto- 
sabb lévén hagyományos 
bádogkollégájánál, úi fejeze¬ 
tet nyithatna a csöpögő pesti 
ereszek eddig nem éppen de¬ 
rűs regényében, mert sok¬ 
milliós kártól óvná meg a 
főváros épületeit. A cikkre 
több észrevétel is érkezett. 
Egyebek között a gyártásra 
hivatott Műanyagipari Ter¬ 
melőszövetkezet kesergett 
joggal afölött, hogy a hasz¬ 
nos kezdeményezés három 
éve haszontalanul cselleng a 
felsőbb fórumok kanyargós 
útjain. 

Megkeresésünkre most le¬ 
velet kaptunk az Építésügyi 
Minisztériumtól. Ebben 
egyetértenek azzal, hogy a 
tartós műanyag-ereszcsator¬ 
nák alkalmazása indokolt és 
erre az évre már be is ter¬ 
vezték tíz tonna ilyen csa¬ 
torna gyártását. 

Csakhogy a műanyag-ter¬ 
mékek készítését nem az 
Építésügyi, hanem a Nehéz 
ipari Minisztérium lenne hi¬ 
vatott irányítani, ez pedig a 
gyártást az Építésügyi Mi¬ 
nisztérium többszöri felkéré¬ 
sére sem indította meg. 

Eddig a pesti eresz regé¬ 
nyének második fejezete. 
Várjuk a Nehézipari Minisz¬ 
térium válaszát, és ha ez 
megérkezett, közöljük a re¬ 
gény befejező részét. 




JOHNSON ÚR HANGJA: S te, Lucifer, hallgatsz, önhitten állsz, 

Dicséretemre nem találsz-c szót 
Vagy nem tetszik tán, amit alkotck? 


ötletes megoldás 



MIRE JÖ A NŐI 
KLUB? 

A London Opinion 
munkatársa interjúvolta 
egy női klub ifjú tagját , 
és többek között megkér - 
dezte: 

— Hányszor jár el a 
klubba hetenkénti 

— A szüleim úgy tud - 
ják f hogy mindennap ... 

— 5 valóban l 

— Havonta két-három- 
szor ... 

— Mit csinálnak ott 
ilyenkort 

— íiélkülözzük a férfia¬ 
kat. 





önző ember 

önkiszolgáló 


Szórakozott repülőutas 






Művészi produkció 


- Untam már azt a csíkost! 

Fontos közlemény 



- Azonnal nyissák ki az ajtót! Rotterdamban le kellett volna 
száll nőm . . . 


r 


ííIIbí? 

Kiknek! 

A tévé-operatőröknek! 

Ezt nemcsak a riportok, 
helyszíni közvetítések, 

tévé játékok bizonyítják, 
hanem az is, hogy min¬ 
őiig fel tudják kutatni a 
kamerájukkal a tömegben 
vagy a nézőtéren talál¬ 
ható legcsinosabb lányt. 
Ez tulajdonképpen nép¬ 
művelési feladat: esztéti¬ 
kai ízlésünket fejleszti. A 
férfi-nézők úgy bámulnak 
a képernyőre, mintha egy 
festményt néznének. Még 
elgondolni is rossz, mi 
lenne akkor, ha rossz íz¬ 
lésű operatőrök lennének 
a tévében! 

A kamera gép és én 
idegenkedem a gépektől, 
de amióta nőket fixíroz, 
lányokkal szemez, bará¬ 
tommá vált. Néha cinko¬ 
san összekacsintunk, és 
ilyenkor mintha azt mon¬ 
daná: „Ehhez a kislány¬ 
hoz mit szólsz! Tetszik!” 
Vagy: „Ez se rossz, mi > 


jó ízlésük 
van 


Na, milyen vagyok hoz¬ 
zád! Nem tetszik! Akkor 
várj egy kicsit, keresek 
neked valaki mást...” 

S láthatunk fekete ha¬ 
jú, mandulaszemű ifiasz- 
szonyokat és szőke hajú, 
ábrándos tekintetű lányo¬ 
kat ... Néha észreveszik, 
hogy a kamera kigúvadt 
lencsével figyeli őket ... 
Ilyenkor a szendébbek le¬ 
sütik a szemüket, vagy 
elfordulnak ... A bátrab¬ 
bak elmosolyodnak, és 
hosszan visszanéznek ... 
Parkasszemet néznek ... 
Van, amikor az operatőr 
már nem bírja tovább 
idegekkel és elkapja a te¬ 
kintetét, illetve a gépét ... 
Némelyik kamera a nők 
lábát is megnézi, és oly¬ 
kor-olykor elrévedezik, 
megpihen egv-egy szép, 
gömbölyű térden . .. Meg¬ 
értem! ... ló fiúk ezek az 
operatőrök, megosztják 
velünk a kis örömöket ... 

Sajnos, nem hagynak 
minket koncentrálni, nem 



adnak időt az alaposabb 
tanulmányokhoz, mindig 
vissza-visszatérnek a szín¬ 
padra vagy az előadói 
emelvényre, ahol valami¬ 
lyen műsor megy éppen, 
valaki beszél valamiről, 
vagy nem is beszél, ha¬ 
nem énekel, de hogy ki 
és miért beszél, vagy mi¬ 
ről énekel, arról fogal¬ 
munk sincs ... Ezek az 
intermezzók - két szép 
nő között - megzavarnak 
minket, kizökkentenek a 
hangulatunkból, felriasz¬ 
tanak álmodozásainkból. 
Minek ez! Mire jó ez! 
Elég. ha csak a szép lá¬ 
nyokat mutogatják, de ha 
lehet, valamivel részlete¬ 
sebben. 

Még csak annyit: ne¬ 
kem a fekete hajú. nagy 
szemű lányok tetszenek a 
legjobban. 

De lehet szőke is. Nem 
akarok beleszólni a tele¬ 
vízió belügyeibe. 

Mikes György 



































































Pusztai Pál rajzai 


Érdekeltté kell tenni a dolgozókat! 



HIVATAL 

Postamunka - eszményi fogyókúra! 



IPAR 

- Csak csengessen és én jövök minden 
elkészült tucatért! 




ÉPÍTŐIPAR 

- Prémium nincs, de a 
második emeletről már cso¬ 
daszép a kilátás! . . . 



Villamos napfény az álarcokon, 
csinált mosoly, mérgezett kézfogások: 
szép vagy!... ne csókolj meg ... tudom, szokásod, 
hogy csók közben rontasz a maszkomon, 

És meg kellene vizsgálni előbb 
az ölelésre tárult két kezet: 
mosolygó álarc, óh színész , ne lődd 
kollégádba a hat acélgolyót, 
bár élvezet lenne és érdeked — 
színház, 
színház! 

A hazugságot kell elhinni itt, 
mert az igaz csak áligaz e körben, 
hol a tükörkép ott van a tükörben, 
de az sehol sincs, kit visszavetít . 

Könnyek. A színész kínról deklamál — 
minden hamis, csak egy igaz, a kín! — 
lemegy a függöny ... öltöző: halál: 
egy embert öl meg a tükör előtt 
a festékesrongy meg a vazelin ... 
színház, 
színház! 



Török Rezső 

ÚJSÁG 

v- 

Napilapjaink, akár jó 
hírt közölnek, akár 
rosszat, hatvan fillérbe 
kerülnek. Nem igazsá¬ 
gos. Ha például azt ol¬ 
vasom, hogy megint nőtt 
a közlekedési balesetek 
száma, az a lap ne le¬ 
gyen több, mint negy¬ 
ven fillér. Viszont nyolc¬ 
van fillért is szívesen 
áldozok arra a hírre, 
hogy megszűnt nálunk 
az alkoholizmus. 



PÁRBESZÉD 


Fiatal pár ül a városli¬ 
geti pádon. Fiú: Sze¬ 
retsz? Lány: Nem. — 
Es te? — En sem. — 
Akkor jó — válaszpl a 
fiú —, mert nem szere¬ 
tem az alakoskodást. Es 
csókban forrnak össze. 



HASONLAT 


Klecsányi panaszko¬ 
dik: 

— Pannika, a szerel¬ 
mem, olyan, mint egy 
telefon. 

— Hogy érted ezt? — 
kérdik tőle. 

— Ha randevúra hí¬ 
vom, állandóan foglaltat 
jelez. 



SZENVEDÉLY 


Egy erős dohányos 
meséli: 

— Tudja, diákkorom¬ 
ban mennyit szenved¬ 
tem, küszködtem. Hány 
köhögőrohamot, mennyi 
rosszallóiét kellett le¬ 
győznöm■, amíg rászok¬ 
tam a dohányzásra? Én 
megszenvedtem a ciga- 
rettázásért. Ennyi áldo¬ 
zat után nem kívánhat¬ 
ják tőlem, hogy leszok¬ 
jam róla. 



FÜRDŐ 


A fürdőmedencében 
végleg eltűnnek a társa¬ 
dalmi osztálykülönbsé¬ 
gek. Egyeseknek csak a 
pocakjuk ad némi ran¬ 
got. 

LE A BÜROKRÁCIÁVAL! 



A TÁSKÁS TARIFÁJA 

A barátom meg a felesége 
Münchenből juttok haza látoga- 
óba, és fölöttébb tetszett nekik 
n* a z előzékeny udvariasság, 
amellyel a vámőrök holmijukat 
kezdték. Az is tetszett nekik, 
mikor egy nagytáskás ember 
menetent a vasúti fülkéjükben, 
s zimén magyarul megkérdezte 
tőlük: 

- KívAnnak-e pénzt beváltani 
vagy nurt taxit rendelni a buda¬ 
pesti pályáid varra? 

Örömmel rendelték meg, de 
kisebb volr az örömük, mikor a 
táskás tényező közölte velük, 
hogy ez a rendelés személyen¬ 
ként hat, összesen tehát tizenkét 
nyugatnémet márkába kerül. A 
megrendelés megtörtént, tehát 
kifizették. Egy kicsit elgondol¬ 
koztak a dolgon. Magam is gon¬ 
dolkodóba estem, mikor megmu¬ 



tatták a2t a német nyelvű nyug¬ 
tát, amely az Autobusfahrtcn 
Gcmeinschaft 1627-es számú 
nyomtatványán tizenkét márka 
lefizetését elismeri. Valóban 
több dolog van ebben a nyugtá¬ 
ban, ami elgondolkoztató. 

Elsősorban az, hogy tizenkét 
nyugatnémet márka magyar 
pénzben 69,60 forint. Viszont, 
ha a kalauznál rendelik meg a 
taxit, annak hivatalos ára tud¬ 
valevőleg tíz egész forint. 

Fontosabb kérdés, hogy ki ez 
a táskás ember, akinek joga van 
beállítani Hegyeshalmon a vas¬ 
úti fülkébe, és 69,60 forintot 
számítani egy taxirendclésért, 
mikor ugyanannak a taxinak a 
viteldíja a pályaudvarról a szál¬ 
lodáig összesen tizenöt forint 
volt. Ki jogosította fel erre, 
vagy legalábbis ki engedi meg, 
ezt az idegenforgalmunkat 
kompromittáló kis üzletet? 

Barátom ezt a kis nyugtát el¬ 
utazásakor nálam hagyta. Szíve¬ 
sen vált meg ettől az emléktől, 
mert mint mondta: 

- Ez volt az egyetlen kelle¬ 
metlen emlékem, amit itt szerez¬ 
tem. 

B. L. 

A városban, friss szemmel nézve széjjel , 
sétálgatok az unokaöcsémmel. 

Nem férfi még ő, de már nem is gyermek 
fürtös fejében nagy tervek teremnek. 

Ám arca komor. Bárhogy faggatom, 
tekintetében néma fájdalom. 

Ránk tűz a Nap, üdén zajong az élet, 
ő mélyen hallgat, igy hát én beszélek: 

— Nézd ezt a sok lányt! Bűvös ifjúságuk 
lám, mennyi színt és bájt pazarol rájuk! 

A természet oly bőkezű velük , 

de ők körülmázolják szép szemük, 
nem kár? Ki tudja azt megmondani, 
az ékességet mért kell rontani? 

Friss, hamvas bőrük festéktől ragad, 
s mit hordanak7 Álarcot s álhajat! 

... Megáll. Rámnéz. Az arcán csupa bú van 

— És álszívet! — sóhajtja szomorúan. 



Lovászy Márton 

LEVELEK 

Ludas fyKkol 


A Manyi nem Matyi! Ki volt dicsőbb, ki volt nagyobb? 


„Ludas Manyi” (ny-bctűvcl I) 
aláírású levél érkezett hozzánk, 
s a levél írója elpanaszol ja, 
hogy 6 nem más, mint egy új 
zenés vígjáték címe, a zenés víg¬ 
játékot Szánthó Dénes (szöveg), 
Vécsey Ernő (zene) és Szenes 
Iván (versek) írta. A színdarab¬ 
ban, amelyet különben a győri 
Kisfaludy Színház sikerrel mu¬ 
tatott be, Ludas Manyi egy fia¬ 
tal színésznő, aki pórul jár, ami¬ 
kor Döbrögi zeneszerzőtől sze¬ 
repet szeretne kapni, majd bosz- 
szúból háromszor veri vissza 
rajta a súlyos sérelmet. A baj 
az, hogy a Ludas Manyi a sajtó¬ 
ban, a rádióban, sőt az MTI 
fényképszolgálatában is úgy sze¬ 
repel, mint Ludas Matyi. 

A magunk részéről készsége¬ 
sen kijelentjük, hogy nem va¬ 
gyunk azonosak a hölggyel, sőt 
egyben azt is megígérjük, hogy 
ha lapunkat, a Ludas Matyit 
bárki bárhol és bármikor Ludas 
Manyinak nevezi, sohasem sér¬ 
tődünk meg. 


Az Egressy Klub Modem 
Táncklubjának tagjai azt kifogá¬ 
solják, hogy a „Lobogó” című 
hetilap így számolt be a buda¬ 
pesti táncverseny eredményéről: 
„Csak hajszálnyi különbségek 
emeltek egy-egy párt a dobogó 
legmagasabb, vagy második, har¬ 
madik fokára, és hogy általában 
a közönség véleményével meg¬ 
egyezett a helyezés - ez jelen¬ 
tette a bíráknak a legnagyobb 
éli sm érést ! 1 

A levélírók szerint viszont va¬ 
lami elismerés a győztes ver¬ 
senyzőknek is jár, mint ahogyan 
az olimpián is meg szokták írni, 
hogy ki győzött, s nemcsak a 
hajszálnyi különbséget. 

A győztes Módi Júlia, László 
Attila-pár, s a második helye¬ 
zett Juhász Vali, Jánosi László- 
pár eredményét nem kell hadi¬ 
titokként kezelni, különösen 
hogy a Módi-László-pár a nem¬ 
zetközi versenyt is megnyerte. 
„Nem tudjuk, mit szólt volna a 
magyar sportkedvelők széles tá¬ 
bora , ha a sajtó és a rádió a 
tokjói olimpiáról csak hajszálnyi r 
különbségeket jelentett volna!* 


HOGYAN KELL ÍRNI ÉS OLVASNI? 


Érdekes hirdetés jelent 
meg «iz amerikai lapokban. 
A hirdetés szerint az em¬ 
berek lassan olvasnak, hol¬ 
ott , ha egy dollárért meg¬ 
vásárolnák a „Gyorsabban 
olvashatsz!” című könyvet, 
szélsebesen tudnának átszá- 
guldani a legvastagabb köny¬ 


veken is. Ugyanez a cég kü¬ 
lönben egy másik könyv se¬ 
gítségével („A stílus kézi¬ 
könyve”) nz írás művészeté¬ 
re akarja megtanítani a jö¬ 
vendő írókat és szerkesztő¬ 
ket. Egy dollárért bárki ki¬ 
tűnő író vagy szerkesztő le¬ 
het. 


a sciftizsi-^ 

Őszinte érdeklődéssel olvastuk az Esti Hírlap hasábjain 
kibontakozott alkotó és termékeny vitát Rózsa Sándor ko¬ 
ponyájának hollétéről. Habár a kivételes koponya jelenlegi 
tartózkodási helyét megnyugtatóan kideríteni, fájdalom, 
nem sikerült, egy dolog mégis kiderült, hogy az efféle köz¬ 
lemények rendkívül frissltőleg hatnak a sajtó vérkeringé¬ 
sére. Laptársunk dicsőségét megirigyelve, tehát mi is vi¬ 
tára bocsátottunk egy hasonlóan fontos kérdést .. . 


Olvasóink számos levél¬ 
ben reagáltak Povács Ernő 
könnyűbúvár (Bp., XIIIII., 
Málnaszörp u. 7/b.] „Vajon 
hol lehet Kinizsi protézise?!” 
című cikkére, amely lapunk 
f. hó ápr. 31-i számában je¬ 
lent meg. A közérdekű hoz¬ 
zászólásoknak e rovatban 
folyamatosan helyt adunk. 


Nyomatékos figyelmet 
a nyomatéknak! 


Az alábbiakban szeretném 
Povács Ernő érdekes protézis 
hipotézisét a tudomány mai 
állásának fényével kicsit kö¬ 
zelebbről megvilágítani. 

Mint ismeretes, Kinizsi 
Pál a kenyérmezei csatame¬ 
zőn a dicső győzelem feletti 
örömében egy törököt a szá¬ 
jába véve szilaj táncot ro¬ 
pott. Povács feltevése szerint 
még a közismerten erős fizi¬ 
kumú hős fogai sem bírhat¬ 
ták ezt a szokatlan megter¬ 
helést, és valószínűleg úgy 
meglazultak, hogy a fekete 
sereg kiváló harcosa minden 
bizonnyal kénytelen volt rö¬ 
videsen műfogsort csináltat¬ 
ni, amelynek azonban sző¬ 
rén-szálán nyoma veszett az 
idők viharában. Sajnos. Nos, 
vizsgáljuk meg közelebbről, 
hogy milyen tényezők hatot¬ 
tak itt egymásra. 

A szem- és metszőfogak 
szilárdsági koefficiense, vala¬ 
mint a forgató nyomaték, 
azaz az erő és karjának szor¬ 
zata, ahol az erő a tánc se¬ 
bességével, az erőkar pedig a 
török karjával egyenesen ará¬ 
nyos. A fenti számítások sze¬ 
rint tehát feltétlenül jelentő¬ 
sebb mérvű lazulásnak kel¬ 
lett bekövetkezni. 

özv. Stolverk Pál 
gebines 


Nem oda Buda ... 

Povács elképzelései légből 
kapott koholmányok. Ezt a 
napnál is világosabban bizo¬ 
nyítja az a tény, hogy Kini¬ 
zsi állítólagos protéziséről 


Anonymus Gesta Hungaro- 
ruma semmiféle említést 
sem tesz, holott a Névtelen 
Jegyző jóval korábban élt a 
Hunyadiaknál! 


Zabhegyi Ignác 
füttyművész 

óvjuk fogainkat! 

Nagyon helyesnek tarta¬ 
nám, elsősorban a fiatalok 
érdekében, ha a Kinizsi-vita 
kapcsán arra is rámutatná¬ 
nak, hogy mennyire egész¬ 
ségtelen dolog törököket 
vagy bármilyen más állam¬ 
polgárokat a szájba venni. 

Egy aggódó anya 

Minden út 

Konstantinápolyba vezet? 

Szerintem a Kinizsi-erek¬ 
lyét annak idején a Corvi¬ 
nákkal együtt Törökországba 
hurcolták, és talán még ma 
is ott sínylődik, ha csak az¬ 
óta a British Múzeum meg 
nem vásárolta egyéb műtár¬ 
gyakkal együtt. Szerintem a 
magyar hatóságoknak min¬ 
dent el kell követniük az 
illetékes nemzetközi fóru¬ 
moknál, történelmi érté¬ 
keink mielőbbi visszaszerzés 
se érdekében. 

Csuhadinger Etelka 
VI. ált. oszt. tan. 

Válasz Kinizsi Pál 
olvasónak 

Panasza jogos. A Kenyér¬ 
mező utcai SZTK rendelő- 
intézetben este 7 óráig van 
félfogadás. Tehát, ha a fogá¬ 
szaton hétköznap délután 
háromnegyed báromkor azt 
mondták, hogy már elkésett, 
és jöjjön jövő ilyenkor, nem 
jártak el szabályszerűen ön¬ 
nel. A hibát elkövető dolgo¬ 
zót figyelmeztettem maga¬ 
tartásának mélységesen anti- 
humánus voltára. 

Dr. Géz Géza 
igazgató-főorvos 

- Halló, Mari? Csak azt akarom mon- * Tólcm '°P ta * külpolitikáját!*^ 

diini, hogy ne menj, rózsám, a tarlóra . . . 

t/f éZ/vbCftéix? 


— : Fizetek — mond¬ 
tam az eszpresszó szőke 
telszolgálónőjének, és le¬ 
tettem az asztalra egy 
százforintost. 

— Jaj, Száz forint — 
ijedt meg a szőke. — 
Sajnos, nem tudok visz- 
szaadni. Az imént ad¬ 
tam vissza egy szimpla 
miatt száz forintból. 
Tessék várni! 

Mennem kellett. 

— Tudja mit — 


— Jaj, a kilencvenkét 
forintos vendég! — üd¬ 
vözölt a szőke. — Nem 
mertem a Kökörcsinben 
hagyni. Egy duplát pa¬ 
rancsol? 

Kértem duplát és a 
még visszajáró nyolcvan¬ 
nyolc forintot. A kávét 
megkaptam, de a pénzt 
nem. A szőke sopánko¬ 
dott: 

— A pénztárban sincs 
apró és nekem is csak 


volt az eredmény. Nem 
várhattam tovább. 

— Na jó, — mond¬ 
tam —, holnap vagy 
holnapután újra eljö¬ 
vök. — Ügy veszem, 
mintha az OTP-ben len¬ 
ne a pénzem. 

Harmadnap megtud¬ 
tam a Lila ákácban, 
hogy a szőkét áthelyez¬ 
ték a Hűvösvölgybe, a 
Fekete tulipánba. 

— Hja, kérem, ez a 
fluktuáció, — mondta 
kezét széttárva az üz¬ 
letvezető. — Alig hogy 
megszokják a vendégek 
a felszolgálókat, már át 
is helyezik őket. 

INJost már óvatos vol¬ 
tam. Féltem, hogy a 
szőkének a Fekete tuli¬ 
pánban se lesz aprója, 
ezért baráti társasággal 
mentem oda. Elhatároz¬ 
tam, hogy én fizetek 
mindenkiért, azután utó¬ 
lag kérem el a pénzt 
barátaimtól. 

Jól éreztük magunkat, 
beszélgettünk, és fél óra 
múlva intettem a sző¬ 
kének: 

— Fizetek! 

Kedvesen mosolygott: 

— Az a magas, szem¬ 
üveges vendég, aki ma¬ 
gukkal ült, kifizette az 
egészet, mielőtt elment. 
Do holnaptól megtalál¬ 
hat a Fehér székfűben 
Pcsthidegkúton. 

Palásti László 



mondtam előzékenyen 
—, holnap úgyis bejö¬ 
vök. Addig kamatoztas¬ 
sa a kilencvenkét forin¬ 
tomat. 

Másnap, amikor be¬ 
mentem a Sárga kökör¬ 
csin eszpresszóba, meg¬ 
tudtam, hogy a szőkét 
áthelyezték a város má¬ 
sik végébe. Kőbányára, 
a Lila akác eszpresszó¬ 
ba. Most már futottam, 
illetőleg kiautóbuszoz- 
tam Kőbányára a pén¬ 
zem után. 


csupa százasom van. 
Mindjárt átmegyek a 
Közértbe váltani. 

Tíz perc múlva meg¬ 
tudtam, hogy a Közért¬ 
nek is hasonló gondjai 
vannak. 

— De tessék várni, 
most jött be egy nagy 
társaság, talán összejön 
a pénz. 

Az ötszemélyes társa¬ 
ság két bambit kért öt 
pohárral. Vártam .még 
egy negyedórát. Két 
szimpla és egy birslé 


LE A BÜROKRÁCIÁVAL! 

az Érdekeltek hozzászólnák 

„Megnyugtattak” cím alatt T. B. boltival 
levelezőjük kifogásolta, hogy propán bu- 
tángázzn! működő sportfűzőjéhez nem tud 
teli-palackot szerezni. 

Ez évre 1000 darab palackot rendeltünk 
a Gázkészülékeket Gyártó Vállalatnál, 
amelyből 300 darab már meg Is érkezett. 
A palackok töltését és szétosztását meg¬ 
kezdtük. Rövidesen a miskolci telep Is 
árusítja a teli turista-palackot. 

AFOR 

Ternyák Benő ig. 


A Ludas Matyi XXI. évfolyam 15. szá¬ 
mában „Sok hűhó semmiért '* cím alatt 
megjelent cikkel kapcsolatban közlöm, 
hogy a cikk Írójának lényegében igaza 
van abban, hogy az úgynevezett pocokve¬ 
szély lényegesen csökkent . ennek ellenére 
végrehajtottuk az 1/1965. FM. sz. utasítás¬ 
sal elrendelt védekezést. Megjegyezzük 
egyébként, hogy a pocokveszély teljes 
egészében nem szűnt meg. tehát a véde¬ 
kezés nem volt felesleges. 

Községi Tanács VB 
dr. Sass József 
elnök 
Bicske 


PADRONGALOK 

A főváros parkjaiban közel 12 000 db 
kertipad van elhelyezve. Szándékos ron¬ 
gálások miau ez évben már 1500 pad desz¬ 
kázatát kellett kicserélni. A padcserék 
nagy költséget és jelentős munkaerő¬ 
ráfordítást Igényelnek. Tájékoztatáskép¬ 
pen megedilíjük, hogy 1 db kertipad desz¬ 
kázatának cséréje 300 Ft-ba kerül. 

Ilyen nagymérvű rongálás mellett a pa¬ 
dok pótlásával lépést tartani nem tudunk. 
Ezzel magyarázható, hogy a főváros park¬ 
jaiban gyakran találhat# olyan kertipad, 
melyen az ülő- vagy a támdeszka hiány¬ 
zik. 

A Ludas Matyi erre vonakozó cikke fő¬ 
leg a Szt. István parki hiányosságokkal 
foglalkozott. Vállalatunk az ott tönkretett 
padokból száraszcrlnt 40 db-ot kicserélt és 
folyamatosan cseréljük a padokat a fővá¬ 
ros egyéb helyein is. 

Fővárosi Kertészen Vallalat 
Radó Igazgató 

FÜlöp György rajza 




Z áraori Z. Oszkár disznó¬ 
sajtot evett újhagymá¬ 
val az Almássy téren. 
Amikor cszrevcticnül cl akar¬ 
tam osonni mellette, megállí¬ 
tott. 

- Ne haragudj, hogy nem 
kínállak meg, de imádom a 
disznósajtot — mentege tőd- 
zött, és hatalmasakat nyelt. 
- Mondd, öregem, nem vol¬ 
na egy kis protekciód? 

— Mihez? - érdeklődtem 
kissé óvatosan. 

- Az mindegy. Mindenhez 
protekció kell - tért ki a 
határozott válasz elől. 

- No, azért ne túlozz! 

- Igazad van. De azt el 
kell ismerned, hogy még 
nem tűnt el nálunk teljesen 
a protekció - nézett rám 
szúrós tekintettel. 

- Itt-ott még fellelhető - 
válaszoltam férfias őszinte¬ 
séggel. 


— Na látod. Helytelennek 
tartom, hogy a protekciósok 
kérelmét, igénylését előbb 
teljesítik, mint másokét. Ezen 
változtatni kellene! — kiál¬ 
tott fel lángoló tekintettel. 

Érdeklődéssel hallgattam. 

— Véleményem szerint — 
folytatta — az elkövetkező 
néhány hónapban még nem 
szűnik meg nálunk teljesen 
a protekció. Tehát csak 
egyetlen demokratikus meg¬ 
oldás van. Szélesítsük ki a 
protekciósok hálózatát! Ne 
legyen ma már elérhetetlen 
álom a protekciósok közé 
kerülni. Helyesnek tartanám, 
ha mind a tízmillió magyar 
állampolgár protekcióhoz 


jutna. Javasolom, hogy a 
házmegbízottak járják végig 
a lakásokat, és mindenkit 
jegyezzenek elő a protekció¬ 



suk közé, kéthónapos kouoi 
száztíz éves korig. 

— Óriási ötlet! - hajoltam 
meg tisztelettel Zámori Z. 


Oszkár előtt. De úgy gondo¬ 
lom, hogy tízmillió ember 
számbavétele, előjegyzése 
nem megy egyik napról a 
másikra. Mégis, milyen sor¬ 
rendben juttatnád őket pro¬ 
tekcióhoz? — tettem fel a 
kérdést. 

Oszkár elgondolkozva na¬ 
gyot harapott az újhagymá¬ 
ból. 

- Természetesen először a 
protekciósokat juttatnám 
protekcióhoz. Akinek nincs 
összeköttetése, igazán várhat 
még egy kicsit. Nem igaz? - 
nézett rám mérhetetlenül 
okos, kökénykék szemével. 

- Tökéletesen igaz — bó¬ 
lintottam engedelmesen, és 
pánikszerűen faképnél hagy¬ 
tam Zámori Z. Oszkárt. 

Galambos Szilveszter 



A fejlődés útja 


Elektromos gitár . . . 


... és di/óz 


8 órai Ingajárat 



- Megyek a másik tejeshez, ott már megjött a tej! 

- Megyek a másik tejeshez, ott már megjött a süteményI l 3 

KEVÉS A TELEFON. 


A KPM és a PM együttes 
rendelete szerint azokat a 
távbeszélő állomásokat, me¬ 
lyek állami vállalatok elő¬ 
fizetésében vannak, és havi 
ioo beszélgetésnél keveseb¬ 
bet kezdeményeztek, leszere¬ 
lik. 


másokat. A mi készülékünk 
akkor a leghasznosabb, ha 
azon valamennyi beszélge¬ 
tést mások „kezdeményez- 
nek". 

Pap János 
sajtófelelős 
Műszaki Könyvtár" 


Részletek néhány hozzánk 
érkezett levélből: 

„Értesítést kaptunk a Táv¬ 
beszélő Igazgatóságtól, hogy 
a vállalatunk szakszervezeti 
bizottságának, valamint a 
pártbizottságának közvetlen 
telefonállomásait — mert a 
rendelkezésben megjelöltnél 
kevesebb beszélgetést kezde¬ 
ményeztünk - leszerelik. 

Ez a rendelkezés, mely a 
Pénzügyi Közlönyben megje¬ 
lent utasítás megfogalmazása 
szerint „a közületek táv¬ 
beszélő állomásainak taka¬ 
rékos használatáról" szól, 
éppen azokon csattan, akik 
komolyan törekedtek min¬ 
den téren a takarékoskodás¬ 
ra, így például a telefon- 
beszélgetések „kezdeménye- 
zésének" minimálisra csök¬ 
kentésére is. Viszont arra 
ösztönöz, hogy ezután a tele¬ 
fonbeszélgetések „kezdemé¬ 
ny ezé8ével /r biztosítsuk a 
közvetlen városi telefonállo¬ 
másunk tizemben maradását. 
A rendelkezés azonfelül azt 
sem veszi figyelembe, hogy 
állomásainkat hányszor hív¬ 
ja kívülről - többek között 
távolsági beszélgetésben - a 
trösztünk alá tartozó többi 
fonóipari gyár. 

Elvtársi üdvözlettel: 

Lőrinci Fonóipar 
Soóty Gyula 
pb-titkár” 

„Értesítést kaptunk, hogy 
közvetlen állomásunkat le¬ 
szerelik, mert azon kevés 
beszélgetést folytattunk. Ez 
csak annyiban felel meg az 
igazságnak, hogy mi magunk 
keveset telefonáltunk, min¬ 
ket azonban szünet nélkül 
hívnak, a telefonunk egész 
nap cseng. Ez természetes is, 
mert egyik feladatunk az, 
hogy mint műszaki könyv¬ 
tár; közönségszolgálatot tel¬ 
jesítünk. s' a legkülönbö¬ 
zőbb ügyekben fordulnak 
hozzánk, és kérnek választ 
tőlünk. A mi közvetlen állo¬ 
másunk rendeltetésszerűen 
az, hogy minket hívnak 
azon, s nem mi hívunk rajta 


A további, ebben az ügy 
ben szerkesztőségünkhöz ér 
kezeit levelek lényegében 
hasonló gondolatokat vérnek 
fel. Egyik kedves olvasónk, 
mellesleg miniszterhelyettes , 
arról értesített, hogy minisz¬ 
tériumuk 39 városi vonalá¬ 
ból e rendelkezés alapján 
i4-et kellene leszerelni, hol¬ 
ott a minisztérium házi köz¬ 
pontja már eddig is éppen 
hogy bírta csak a beszélgeté¬ 
sek ellátását. 

Világos, hogy a fenti ren¬ 
delet könnyíteni akart a fő¬ 
város távbeszélő-helyzetén, s 
ez csak úgy sikerülhet, ha 
másutt nem súlyosbítja 
ugyanakkor. A rendelet vég¬ 
rehajtása során talán figye¬ 
lembe lehetne venni az ille¬ 
tékes vállalatok felelős veze¬ 
tőinek véleményét is, hogy 
szükséges-e a „kisforgalmú 1 ' 
állomásuk további fenntar¬ 
tása is. Egyedül a ,,kezde¬ 
ményezett beszél get ésekből” 
dönteni nem lehet, mert ak¬ 
kor kiderülhet. hogy le kell 
szerelni a tűzoltóság 05-ös 
számú közvetlen vonalát is, 
miután a legritkább esetben 
fordul csak elő. hogy a tűz¬ 
oltóság érdeklődjék, nem ész- 
lelnek-e tüzet itt vagy ott. 



Sem közölhető kéziratot 
küldtek: 

K. józBef, Bp. VI., Kazár u. 

- K. Lajosné, Balatonfüred. - 
K. Károly, Sárvár. - F. Aurél, 
Gyula. - R. Gábor. Bp. VIII., 
Bérkocsis u. — T. Irén, Bp. 
Vni., Mező I. u. - T. László, 
Rábatamási. - M. György, Bp. 
IL, Frankéi Leó út. - Sz. Sán¬ 
dor, Sátoraljaújhely. - F. Béla, 
Bp. V., Stollár Béla u. - Hz. 
István, Bp. VII.. Nefelejcs u. - 
K. István, Bp. VI., Majakovsz¬ 
kij u. - J. Márta, Mezőzombor. 

- Z. Mária. Torbágy. - C. Ká¬ 
roly, Nagykáta. — V. Mária, 
Szeged. - K. Józsefné, Deszk. 

- Sz. Sándor, Ózd. - G. Ottó, 
Veszprém. - Cs. János, Mező¬ 
túr. - V. Miklós. Szeged. - D. 
Miklós. Bp. IX.. Csengettyű u. 

- T. Istvánná, Csömyeföld. 

Fülöp György rajzai 


MEGKÉRDEZTÜK MUNKATÁRSAINKAT: 

Mire emlékeznek legszívesebben? 


A mohácsi vészre. Tudniillik ezt a 
tételt húztam az érettségin és jelesre 
vizsgáztam belőle. 

D. F. 

Sok mindenről lemaradtam életem¬ 
ben. Nem láttam Szemirámisz függő- 
kertjét, nem hallgattam Szókratész 
egyetlen előadását sem, nem vettem 
részt a Bastille megrohanásában, de 
láttam azt a gólt, amelyet Hidegkúti 
Nándi 1953. november 25-én a 
W embley-stadionban a mérkőzés első 
percében lőtt az angoloknak, s ez az 
a gól, amelyre a legszívesebben em¬ 
lékezem vissza. 

F. L. 


A sorozásomra. Akkor tudtam meg. 
hogy bokasüllyedéssel áldott meg az 
ég és emiatt nem lehetek Horthy 
Miklós legszebb katonája. 

F. Gy. 


Csak a szépre ... 

í— p 


1945-ben történt. A közbiztonság 
Pesten még nem volt tökéletes. Gya¬ 
koriak voltak az utcai rablások, vet- 


kőztetések. Egyik este sötét külvárosi 
utcán gyalogoltam hazafelé. Egyszer¬ 
re hatalmas, behemót férfi ugrik 
elém: „Ide a pénzt és az értékeket!” 

Bevallom, engedelmesen nyúltam 
értéktárgyaim után, amikor a rabló 
hirtelen közelebb lépett: „No, nézz 
oda! Ha jól emlékszem, mi együtt 
jártunk elemibe.” 

Meghívott a szomszéd kocsmába, 
hogy egy krigli sör mellett elbeszél¬ 
gessünk a régi srácokról. 

G. Sz. 

A legszívesebben 1964. szeptember 
9-ére emlékezem vissza . Ezen a na~, 
pon, délután hat és negyed hét között, 
szubkontrával fogtuk el Gabi bará¬ 
tom piros rebetlijét. Makkhetese, 
nyolcasa, kilencese volt és hét zöldje. 
A zöld királlyal indult, mert elfelej¬ 
tette, hogy az ászt ő tette le a talon¬ 
ba. Az élet ritkán ajándékoz meg 
bennünket ilyen kivételesen boldog 
percekkel. 

K. A. 

Egy csodálatos estére... Akkor 
még nagyon kicsi voltam ... De arra 
emlékszem, hogy egy nagy, fényesen 


kivilágított teremben zongoráztam ... 
Rengeteg ember hallgatta a játéko¬ 
mat, aztán, mikor. befejeztem, min¬ 
denki odajött hozzám és mindenki 
tapsolt. .. Pardon, rosszul emlék¬ 
szem ... Az nem is én voltam, ha¬ 
nem a kis Wolfgang Amadeus Mo¬ 
zart ' * 

M. Gy. 

Arra, hogy engem Thomas Mann is 
irigyelt, akivel 1929-ben Berlinben 
készítettem interjút, abból az alka¬ 
lomból, hogy megkapta a Nobel-díjat. 
Ugyanakkor a német akadémia tagja 
lett, újra megjelentek összes művei 
és az egész világ ünnepelte. A Fro- 
lich étteremben találkoztunk, nekem 
mindössze egy pohár sörre való pén¬ 
zem volt. Thomas Mann nézte, hogy 
milyen jóízűen iszom, azután megszó¬ 
lalt: 

— Irigylem magát! Szabad sört 
innia ... 

P.. L. 

A fogaimra. 

s. P. 

Egy Ildikó nevű kislányra a har¬ 
mincas évek elejéről. De hogy mért 
éppen őrá, azt már elfelejtettem. 

T. L. 


BUDAPESTI NEMZETKÖZI VÁSÁR 



SOKMILLIÓS 
KÜLFÖLDI ÜZLET¬ 
KÖTÉS MAGYAR 
GYÓGYSZEREKRŐL 


KÖNNYŰIPARI PAVILLON 
SZELLŐZŐ BERENDEZÉS NÉLKÜL 


- Egészségünkre! 



r 


AKONMYI/- 

ÍPAR 

LEGSZEBB 

TERMÉKEI 


SZTÁR A MAGYAR ÓRlAS-SZALÁMI 


MINDENNEK ELJÖN AZ IDEJE 




- Szép. csak kár. hogy nem érdemes sorozatban gyártani: 
nem fér n pult alá. 


JL. 


- Vajon mikor lesz nálunk is kapható? 

- Majd, ha kimegy a divatból. 

Hőst érdemes! 

Szegő Gizi rajza Mi a titka ennek a remek munkatempónak? 

Az a kamera ott. Azt hiszik, hogy benne lesznek a tévéhíradóban. 






























Póruljárt közelkeleti turista 


Szűr-Szabó József rajza 




Aki Sékszpir Vilmos úrnak 
műveiben szerepel, 
azt leszúrják, vagy méreg les: 
számára az eledel. 


Barbár idők! Mindenki csak 
öngyilkol vagy öldököl, 
mert ha nem öl, hát őt döfik 
mellen, háton, köldökön. 

Rómeó és Júlia is! 

Bizony mondom, csudálom, 
olyan embertelen darab, 
nincsen benne humánum. 

A mi korunk egészen más, 
jobb és emberségesebb, 
ha most él a két szerelmes, 
ma is egészségesek. 



Külföldi nyaralás után 

Vasvári Anna rajza 



- Ejnye, hogy is mondják magyarul, hoyy ycs? 


Mit ír Sékszpir Vili bácsi, 
feltéve, hogy máma él? 

Müvét korszerűsítettem, 

Tudom, érte hála ér. 

„Rosszban van a két kolléga, 
Montagu és Kapulet, 
noha éppen húsz éve, hogy 
mind a kettő apu lett. 

Rómeó a fiú neve, 
a lány neve Júlia, 
s oly szép , hogy ki csak reá néz. 
mosolyra kell gyúlnia. 

S minő fátum! derült égből 
kirobbant a nagy vihar, 

Rómcsi tegnap házibulin 
találkozott Julcsival. 

Máma összeházasodtak, 
így végződik az ének. 

Mérget ittak a jó szülők, 
meg is haltak szegények 

Darvas László 





























































A Pentagonban 


Gerő Sándor rajza 

Johnson: Nos, uraim, hol gyűlölcotjük meg magunkat legközelebb: 


j£eJtJ-eu. bele 


O 

— Tudja mit jelent az, 
uram, apa nélkül felnőni? 

— Keserves dolog lehet. 
Elhiszem. 

— És még hozzá éppen 
tizenhat éves koromtól, a 
legkritikusabb években! 

— Kétségtelen De azért 
nem mindenkiből lesz zseb¬ 
tolvaj, aki apa nélkül nőtt 
fel, máir ezt megengedi, 
ugyebár? 

— „Apa nélkül” — ez tág 
fogalom. Ha az ember apa 
nélkül nőtt fel, attól még 
lehetett az anyjának bátyja, 
vagy barátja, vagy bárki, 
akj az elvesztett apái pótolni 


tudta. De az én anyámnak 
senkije sem volt! Érti? Sen¬ 
kije! Tudja, mit jelent az, 
amikor egy anyának senkije 
sincs? 

— Fogadja részvétemet. 
Node azért nem kellett vpl- 
na autókat fosztogatni! 

— Volt magának apja ti¬ 
zenhat éves korában? 

— Volt hálistennek. 

— Akkor maga könnyen 
beszél. Akkor maga nem 
tudja mi az, amikor egy fiú 
hazatér este a szülői házba 


és se szülő, se ház, csak egy 
nyomorult társbérlet és az 
anyja a mosókonyhában 
Heten voltunk gyerekek, 
anyám reggeltől estig mo¬ 
sott. A könnyeiben mosta a 
sok ruhát szegény, képzelje 
csak. 

— Szomorú dolog. De 
azért nem kellett volna ki¬ 
rabolni azt a postakocsit 
Cegléden. Beláthatná, hogy 
nem volt helyes dolog. 

— Ma már tudom én is. 
De ne feledje, hogy nekem 
nem volt apám. Nem volt, 
álarc felnézhettem volna, 
nem volt akivel megbeszél¬ 
hettem volna az én ifjúsá¬ 
gom apró-cseprő gondjait. 
Én kérem csak bámultam 
kifelé a lichthófablakon 
napestig, s nézegettem fájó 
szívvel a társaimat, akik az 
apjukkal fogócskáztak. 

— Hát igen ... És hogyan 
vesztette el az apját? 

— Agyonütöttem. 

© 

— Megvolt már az eskü¬ 
vője. Szedlacsek kartárs? 

— Ne is kérdezze. Elma¬ 
radt. Az utolsó pillanatban. 

— Ejnye. Pedig azt hal¬ 
lottam, hogy a kislány na¬ 
gyon csinos. 

— Csinos? Több, mint 
csinos. Szép. Mint a nyíló 
rózsa. És fiatal. És okos. 


Boldogtalan leszek nélküle: 

— Talán nem szerette 
magát eléggé? 

— Eléggé? Imádott. A 
nevemmel aludt el, a ne¬ 
vemmel ébredt fel reggel. 
Szeretett és viszontszeret¬ 
tem. ő lett volna az igazi. 

— Talán a lakáskérdést 
nem tudták megoldani? 

— Megoldani? Ne tréfál¬ 
jon. Nekem is van egy fő¬ 
bérleti lakásom, a Rózsa¬ 
dombon, neki is van, a Mar¬ 
gitsziget legszebb pontján, 
az autóbuszmegálló mellett. 
Nem ez volt a baj. 

— Sejtem már. A lány 
családja ellenezte a dolgot. 

— Ellenezte? Sírtak a 
boldogságtól. Olyan vőről 
álmodtak mindig, mint én. 
Becsületes, káros szenvedé¬ 
lyektől mentes vőről. 

— Talán bizony világné¬ 
zeti különbségek merültek 
fel? 

— Különbségek? Dehi- 
szen éppen ellenkezőleg! S 
emiatt vagyok úgy elkese¬ 
redve. Hol találok egy ilyen 
szép és okos lányt még 
egvet. aki épp olyan haladó 
szemléletű, mint én. aki a 
materialista világnézetet 
vallja, épp úgy. mint én, 
akit a szocializmus eszméje 
hat át, épp úgy, mint en¬ 
gem. Manapság egy házas¬ 
ságban döntő kérdés ez! 

— Dehát akkor mi volt a 
baj? 

— Az, hogy én katolikus 
vagyok, ő pedig református. 

(t.) 





























Fontos kézbesítés 





Tisztelt Hölgyem! 

A Nők Lapjában né¬ 
hány részletet olvastam 
„Szenvedő szív” jeligére, 
Okos Katának írt levelé¬ 
ből. Innen tudom, hogy 
ön huszonhárom éves, ál¬ 
lítólag nagyon szép 
hölgy. Együtt üdült egy 
ötven éves kartársával, 
akinek derék, gondos fe¬ 
lesége és öt gyermeke 
van. A kartárs szépen és 
elismerően beszél a fele¬ 
ségéről. kíméli, nem en¬ 
gedi dolgozni, még mosni 
is segít neki. S emellett 
önre olyan „szépen néz”. 
hogy úgy érzi, szereti 
önt. 

E rövid, de velős tény¬ 
állás ismertetése után ön 
a következőket kérdezi 
Okos Katától: „Ha buz¬ 
dítanám , vagy bevalla¬ 
nám, hogy szeretem , 
mellém állna-eV 

Okos Kata okos vála¬ 
szában megírta a véle¬ 
ményét önnek, s megírta 
azt is, hogy jóslásokba 
nem bocsát kozhat, de 
megpróbálja elképzelni, 
hogy milyen kartárs az 
ilyen kartárs. Én is meg¬ 
próbálom elképzelni. a 
szóban forgó kartársról a 
Nők Lapjában megjelenő 
további leveleket. 

1966. 

Kedves Okos Kata! 

Huszonkét éves, állító¬ 
lag nagyon szép nő va¬ 
gyok. Együtt üdültem 
egy ötvenegy éves kar- 
társammal. Ügy érzem, 
boldog lennék mellette. 
Hat gyermeke van és a 
feleségéről csak szépen 


beszél. Kíméli, nem en¬ 
gedi dolgozni, még mos¬ 
ni is segít neki. De úgy 
érzem, szeret engem, 
olyan szépen néz rám. 
Ha buzdítanám, vagy be- 
vallanám, hogy szeretem, 
mellém állna-e? Erre 
kérek választ „Szenvedő 
szív” jeligére. 

1967. 

Kedves Okos Kata! 

Huszonegy éves, állító¬ 
lag nagyon szép nő va¬ 
gyok. Együtt üdültem 
egy ötvenkét éves kar- 
társammal. Úgy érzem, 
boldog lennék mellette. 
Hét gyermeke van és a 
feleségéről csak szépen 
beszél. Kíméli, nem en¬ 
gedi dolgozni, még mos¬ 
ni is segít neki. De úgy 
érzem, szeret engefm. 
olyan szépen néz rám. 
Ha buzdítanám, vagy 
bevallanám, hogy szere¬ 
tem, mellém állna-e? 
Erre kérek választ „Szen¬ 
vedő szív” jeligére. 


1968. 

Kedves Okos Kata! 

Húsz éves, állítólag na¬ 
gyon szép nő vagyok. 
Együtt üdültem egy öt¬ 
venhárom éves kartár¬ 
sammal. Ügy érzem, bol¬ 
dog lennék mellette. 
Nyolc gyermeke van és 
a feleségéről csak szépen 
beszél. Kíméli, nem en¬ 
gedi dolgozni, még mos¬ 
ni is segít neki. De úgy 
érzem, szeret engem, 
olyan szépen néz rám. 
Ha buzdítanám, vagy be¬ 
vallanám. hogy szere¬ 


tem, mellém állna-e? 
Erre kérek választ 
„Szenvedő szív” jeligére. 

1969. 

Kedves Okos Kata! 

Tizenkilenc éves, állí¬ 
tólag nagyon szép nő 
vagyok. Együtt üdültem 
egy ötvennégy éves kar¬ 
társammal. Úgy érzem, 
boldog lennék mellette. 
Kilenc gyermeke van és 
a feleségéről csak szépen 
beszél. Kíméli, nem en¬ 
gedi dolgozni, még mosni 
is segít neki. De úgy ér¬ 
zem, szeret engem, olyan 
szépen néz rám. Ha buz¬ 
dítanám. vagy beválta¬ 
nám, hogy szeretem, 
mellém állna-e? Erre ké¬ 
rek választ „Szenvedő 
szív” jeligére. 


1970. 


Kedves Okos Kata! 

Tizennyolc éves, állító¬ 
lag nagyon szép nő va¬ 
gyok. Együtt üdültem 
egy ötvenöt éves kartár¬ 
sammal. Ügy érzem, bol¬ 
dog lennék mellette. Tíz 
gyermeke van és a fele¬ 
ségéről csak szépen be¬ 
szél. Kíméli, nem engedi 
dolgozni, még mosni is 
segít. neki. De úgy érzem, 
szeret engem, olyan szé¬ 
pen néz rám. Ha buzdí¬ 
tanám, vagy bevallanám, 
hogy szeretem, mellém 
állna-e? Erre kérek vá¬ 
laszt „Szenvedő szív” 
jeligére. 


És így tovább . 

Pusztai Pál rajza 




























































Szájból egyet ád az ég, 
kettő több is, mint elég. 
Eggyel is már szörnyű sok, 
mennyit egy ember locsog. 

Egyetlen szája van teli, 
kénytelen hallgatni, csukja; 
kettő volna ám neki, 
zabálás közben is hazudna. 


A főnök bizalmasa 

Szűr-Szabó József rajza 



(Fazekas Anna fordítása) 



Midőn kisleányom az általános 
iskola felső tagozatát kezdte ta¬ 
posni, felnéztem rá és így szóltam 
hozzá: 

— Aranka! Lassan ideje, hogy a 
jövöddel is törődjem. Mi szeretnél 
lenni, majd ha nagy leszel? 

— Majd ha nagy leszek? — né¬ 
zett le rám tűnődve. 

Türelmetlen természet lévén, 
csupán néhány röpke évig hagy¬ 
tam töprengeni. De semmi kedvé¬ 
re való sem jutott az eszébe. 

Felkerestem tehát Okos Tóbiás¬ 
áé biológia-zongora szakos tanár¬ 
nőt, gyermekem osztályfőnökét, ki 
imigyen szólt hozzám: 



— Asszonyom! Remélem, nem 
kívánja leányát máris szakmára 
adni? A mi társadalmunk a mű¬ 
velt, kulturált egyedeket igényli. 
Mit ér az, ha gyermeke — teszem 
fel — jól kereső bálnavadász szak¬ 
munkássá válik ugyan, de ha tár¬ 
saságban az autotróf szerkezetek 
asszimilációjáról kerül szó, meg- 
szégyenülten hallgatni kényszerül. 
Írassa Arankát gimnáziumba, ezt 
kívánja a gyermek érdeke és az 
oktatási program egyaránt. 

Tökéletesen meggyőzött, ezért a 
kiküldött kérdőíven a „gimná- 
zium ” szót húztam alá. Meggon¬ 
dolatlan cselekedetemmel azonban 
a kiváló pedagógus vad haragját 
vontam magamra. 

— Asszonyom! — szólt hozzám 
ingerülten. — Annak ellenére, 


hogy múltkori beszélgetésünk óta 
egy teljes hónap telt el, ön mit 
sem fejlődött. Mi viszont ezalatt 
lelkiismeretes felmérések alapján 
minden kétséget kizáróan megál¬ 
lapítottuk, hogy nem járhat min¬ 
den gyermek gimnáziumba. El¬ 
képzelése tehát helytelen, ne 
kényszerítse azt boldogtalan leá¬ 
nyára. E kedves gyermek csak 
akkor találja meg helyét a társa¬ 
dalomban, ha szak-középiskolát 
végez. Így érettségi mellett pl. 
halhólyag-készítő bizonyítványt is 
nyer, s kacagva pillanthat a jö¬ 
vőbe. Járjon Aranka szak-közép¬ 
iskolába, ezt kívánja a gyermek 
érdeke és az oktatási program 
egyaránt. 

Tökéletesen meggyőzött, ezért 
a következő kérdőíven a „szak- 
közép” szót húztam alá. Ingatag 
viselkedésemmel végképp magam 
ellen ingereltem az osztályfőnö¬ 
köt. 

— ön elvakult s ezért képtelen 
megértem az idők szavát. — né¬ 
zett rám lesújtóan. — Mi viszont 
éjszakákba nyúló kísérlet-soroza¬ 
tokkal megállapítottuk, hogy nem 
járhat minden gyermek szak-kö¬ 
zépbe. Képtelen rájönni végre, 
hogy mi a teendője? Miért kény¬ 
szeríti leányát mindenáron kö¬ 
zépiskolába? Engedje végre szak¬ 
mára a gyermeket, adja iparíta- 
nuló iskolába, hiszen csupán így 
lehet dolgos, megelégedett tagja 
társadalmunknak. Ezt kívánja a 
gyermek érdeke és az oktatási 
program egyaránt. 

Tökéletesen meggyőzött, ezért... 
tessék? Hogy hová írattam végülis 
Arankát? Műzuzmó-készító isko¬ 
lába. Hogyne, kedve, adottsága, 
meg minden kizárólag csak ehhez 
van, természetesen. Meg aztán ott 
igazgató a Joli barátnőm, aki el¬ 
intézte, hogy felvegyék. 

G. Szabó Judit 


KORSZAKALKOTÓ FELFEDEZÉS 

A londoni „Sunday Express" írja: 

„Sok baj van szerte a világon, a fej¬ 
lődés azonban nem áll meg. A dicső 
ausztráliai tudósok megoldották a 
szögletes ananász régóta vajúdó kérdé¬ 
sét." 

Mezőgazdasági úton tettük meg az 
első lépést a kör négyszögesítése felé! 


Művészet és valóság 



Felvételünk a Lenin körúti Művész 
mozi bejáratát ábrázolja . . . 

Brahovácz tréfás ked¬ 
vű ember. A Körúton ko¬ 
moly arccal meséli ba¬ 
rátjának: 

— Én nem vettem au¬ 
tót. Az sablonos. Inkább 


- Ez a Don Quijote még mindig nem tanult! 


vásároltam magamnak 
egy autóbuszt. 

Éppen ekkor fékez a 
Lenin körúti APISZ-bolt 
előtti megállónál egy 
12-es autóbusz. Braho¬ 
vácz odamegy a sofőrhöz 
és hanyagul szól: 

— A Nyugatihoz le¬ 
gyen szives ... 

Ügy látszik, tényleg 
Brahováczé lehet az 
autóbusz, mert a vezető 
engedelmesen fékez a 
Nyugati előtt. 

G. Sz. 


fit 




S zegény Rózsika! Az embernek 
ökölbe szorul a keze, ha arra 
az igazságtalanságra gondol, amit 
vele szemben elkövetnek. 

Ez a szegény Rózsi az egyetlen az 
egész BÖCIKESZÖR-nél (Bőr-, Cipő-, 
Kesztyű-, Szőrmeforgalmi Vállalat), 
aki nem utazhat külföldre. 

Hogy miért nem? Azt csak ők tud¬ 
ják, a fejesek. Valószínűleg azért, 
hogy ők többet utazhassanak. Vagy 
lehet: azért, hogy legyen valaki, aki 
nem utazik és javítja a statisztikát. 
Mindenki, az égvilágon utazott már a 
Bociké szőr-tői külföldre, csak az a 
szegény, szerencsétlen Rózsika nem. 

Engem ez mélységesen felháborít. 
Igazságérzetemm.el sehogy sem tudom 
összeegyeztetni, hogy Rózsikát eny- 
nyíre kisemmizzék. ő a mi hamupi¬ 
pőkénk, idehaza szemelgeti a lencsét, 
miközben mi a párnás hálókocsiban 
robogunk az Alpok fenséges sziklái, 
vagy a nyájas francia ligetek között, 
ő a mi Nemecsekünk, szürke kis köz¬ 
katonánk. 

Jönnek-mennek az emberek a Bö- 
cikeszőr-nél, hozzák haza a nagy cso¬ 
magokat. A nők az úton vásárolt 
toalettekben parádéznak Rózsi előtt. 
Neki a szeme se rebben, még dicsérő 
szavakra is telik: „Milyen jól áll ne¬ 
ked ez a ruha .. 

Ez a szerénység, megvallom, im¬ 
ponál nekem. Már ezért az önzetlen 
magatartásért is megérdemli, hogy 
szót emeljek az érdekében. Harcol¬ 
nunk kell az elnyomottakért! S én 
meg is teszem... Csak előbb szólok 
neki. És szóltam ... 


hamupipőke 


— Meg ne próbálja! — szisszent 
fel. Tönkre akar tenni? 

— Én, aranyos Rózsika?... Hiszen 
a maga érdekében ... Hát látja, hogy 
magát kisemmizik ... 

— Ide figyeljen jó ember. Ha ma¬ 
ga a barátom, akkor a világért se 
szóljon az érdekemben. Nekem nem 
kell a külföld. Nekem nem kell a ki¬ 
küldetés. Mert mi van akkor, ha 
mondjuk elküldenek egy évben egy¬ 


szer valahová? Mondjuk, hozok haza 
egy pár darab vacakot. Aztán egy 
évig megint semmi... És mi van 
most? A harminckét ember, aki ki¬ 
utazik, mind sajnál engem, hogy én 
nem utazhatom. Mind a harminc- 
kettő hoz valamit nekem külföldről. 
Fájdalomdij gyanánt. Az egyik cso¬ 
koládét, a másik harisnyát, a harma¬ 
dik anyagot, a negyedik kölnit és így 
tovább. Kiszámítottam, ez évente kö¬ 
rülbelül a három-négyszerese annak, 
amihez én egyetlen utazással hozzá¬ 
jutnék ... Vagyis barátom, nagyon 
kérem, hagyjon békén és sajnáljon 
továbbra is. 

Novobáczky Sándor 


Eladósodott vállalat 


Saldík Ferenc rajza 



















































SZEGÉNY KIS ELNÖK... 


Johnson bukósisakja , , . Kflllus László rajza 


A „New York Héráid Tribüné” tudó¬ 
sítása szerint Johnson amerikai elnöknek 
100 ooo dolláros kölcsönt kellett felven¬ 
nie, hogy ki tudja fizetni a jövedelmi adó¬ 
ját. Az elnök kínzó anyagi gondjaival kap¬ 
csolatban az ember nem tud szabadulni u 
következő kétségektől: 

x. Mennyi jövedelme lehet az elnöknek, 
ha ilyen magas az adója? 

2. Mire pocsékolta el a pénzét, ha nem 
tudja kifizetni az adóját? Tudomásunk 
szerint a vietnami kaland közpénzen fo¬ 
lyik. 

3- Ki adott kölcsön pénzt az elnöknek 
és ki állt jót érte? 

4. Vállalta a hitelező mindazokat a hát¬ 
rányokat. amelyekkel az Egyesült Államok 
elnökének lekötelezése jár? 

5 Miből fizeti vissza Johnson a köl¬ 
csönt? Új vállalkozást kezd a Távol-Ke¬ 
leten ? 

6. Mi lesz, ha a vietnami politikája tel¬ 
jesen csődbe jut? 





Kulturális felmérést tar¬ 
tott a járási kiküldött a ter¬ 
melőszövetkezetben. 

— Aztán mit gondol, — 
fordult az elnökhöz — ol¬ 
vasnak itt az emberek? 

— Nem — mondta az el- 
I nők határozottan. 

— Ez lehetetlen .., — le¬ 
pődött meg a járási ember 
—. ilyen még nem volt. 
Honnan tudja ezt ilyen biz¬ 
tosan? 

— Közvéleménykutatást 
tartottam. 

— Hihetetlen!... Teljes¬ 
séggel hihetetlen — motyog¬ 
ta a járási ember. — És ez 
a valóságot tükrözi? 

— Igen, a valóságot — 
mosolyodott el az elnök. — 
Az történt ugyanis, hogy 
még a zárszámadás idején 
egy részletes kimutatást ké¬ 
szítettünk az elmúlt évi 
munkáról. Ebben keményen 
megbíráltuk azokat, akik 
hanyagul végezték a dolgu¬ 
kat. Ezt a jegyzőkönyvet 


éfoj GaAxJX. 


még akkor kitettük a folyo¬ 
són levő táblára. Azóta ál¬ 
landóan kérdeztem az em¬ 
bereket, hogy olvasták-e? 
Eddig mindenki azt vála¬ 
szolta, hogy olvasni? ... 
Nem ... nincs nekünk arra 
időnk... 

• 

Leváltották a szeszfőzde 
vezetőjét. 

*— Miért? — kérdezték az 
emberek kíváncsian. 

— Két hektó pálinkát 
lopott — magyarázata egy 
asszony. 

— Biztosan megitta — 
mondták nevetve. 

— Dehogyis — ellenke¬ 
zett az asszony — undoro¬ 
dik tőle, még rá sem bír 
nézni a pálinkára. Eladta az 
egészet. 

— Mennyi pénz! — ámul¬ 



doztak az emberek — vajon 
mire költötte? 

— Borra ... Az a minde¬ 
ne ... 


— Tudja szomszédasz- 
szony, a Kászon Misi, a 
bognár, lusta, trehány em¬ 
ber. Ott álltak a szekerek 
kijavítatlanul. Amikor 
megkérdezték tőle, miért 
nem javítja meg a kereke¬ 
ket, azt válaszolta, hogy 
majd akkor, ha ő is meg¬ 
kapja azt a kedvezményt, 
amit a többi bognár kap. 

— Mi az a kedvezmény? 

— Az, hogy a forgácsot 
hazaviheti. Egyszer aztán 
bement az elnökhöz és meg¬ 
egyeztek. Úgy szólt a meg¬ 
állapodás, hogy esténként a 
műhelyben fellelhető vala¬ 


mennyi forgácsot hazaviheti 
természetbeni járandóság¬ 
ként. 

— Legalább megnyugo¬ 
dott és végre megjavítja a 
kerekeket. 

— Maga csak azt hiszi. 



Nem javít ő meg semmit. 

— Egyáltalán nem dolgo¬ 
zik? 

— Dehogynem. Kora reg¬ 
geltől késő estig ott van a 
műhelyben. 

— És mit csinál ott egész 
nap? 

— Forgácsot... 

Rácz György Géza 


Helyénvaló kívánság 


Megbukott a papa 









































.— : --- I 


— 







Egyhangú vita 


Mészáros András rajza 


ikvtiia mfa£i 'htonijWUi... 





- Legalább dadogna valamelyikig' 


Mottó: Nincsenek régi vic¬ 
cek, csak óreg emberek 
vannak. Egy újszülöttnek 
minden vicc új. 

Nagy hosszasan kapacitása Kissi, 
hogy kössön tűzbiztosítást. 

- Nézd — mondja neki — fizetsz 
négyszáz forintot és ha leég a raktá¬ 
rad, kapsz négyszázezer forintotI 

Kissnek felragyog a szeme: 

- Négyszáz forintért kapok négy- 
százezer forintot! 

- Igen. 

- Akkor lehet róla szó. 

- Na de figyelmeztetlek , ha te 
gyújtod fel , nem kapsz egy vasat sel 

- Vagy úgy, mindjárt gondoltam, 
hogy valami svindli van a dologban. 

* 

A szerző benéz a nézőtérre, aztán 
felrohan az igazgatói páholyba és így 
támad rá az igazgatóra: 

— Mondja, direktor úr, célzatos az, 
hogy valahányszor üres a színház, 
mindig az én darabomat adatja elő?! 
























































































M^deN^eie 

Hit nélkül üres az élet. Van egy fia¬ 
tal barátom, aki fanatikusan hisz a 
cinizmusban. 

Elhízástól félők figyelmébe: csak a 
megevett étel hizlal. 

Ismerek valakit, aki rendkívül ere¬ 
deti tehetség. Semmit sem tud. 

Nem tudom., hogyan tud X elme¬ 
rülni a gondolataiban, amikor azok 
bokáig sem érnek neki. 

Szerénytelen emberi Azon kesereg, 
hogy az egész világ őt bántja, holott 
az egész világ engem bánt. 

A megbocsátásban az a jó, hogy 
nem mi vagyunk a bűnösök. 

Van. aki inkább tiszteli apját és 
anyját, semmint eltartaná őket. 

F. L. 


Elfoglalt gyerek 


Sajdik Ferenc rajza 




- Most nem erek rá focizni, de előjegyezlek péntekre, fél öttől háromne¬ 
gyed hatig . . 


$í' mi 






Korszerű útjelző-tábla 



Jtlá sodiK 

' <8 EÍeme'r 



A történet első része 
annyira sablonos, hogy 
szintedé sem merem írni. 
A szép, tágas körúti 
fodrász-szövetkezetben ül¬ 
tem, a borbély már éppen 
végzett az alapozó mun¬ 
kálatokkal a fejemen, és 
érdeklődött: megmossa-e 
a hajamaU Mondtam, 
hogy köszönöm, de reg¬ 
gel, odahaza már meg¬ 
mostam. 

— Parancsol szeszes be- 
dörzsölést! 

- Köszönöm, nem ké¬ 
rek. 


- Akkor talán egy kis 
olajat! 

- Azt sem. 

A mester tudomásul 
vette konok ellenálláso¬ 
mat, és átszólt az egy 
tükörrel odébb tevékeny¬ 
kedő kollégájához: 

— Ez nálam ma már a 
második Elemér. 

Amaz együttérzőn bó¬ 
lintott. 

Gyors felfogóképessé¬ 
gem révén azonnal meg¬ 
értettem három dolgot. 

Először is azt, hogy ez 
a második Elemér — én 
vagyok! Rájöttem továb¬ 


bá, hogy Elemérnek itt 
azokat a megátalkodott 
„pácienseket" becézik, 
akik nem veszik igénybe 
e hajápolási intézmény 
magasabbrendű, költsége¬ 
sebb szolgáltatásait. Es vé¬ 
gül, a hangsúlyból arra is 
következtethettem, hogy a 
magamfajta Elemér, aki¬ 
ből sajnálatosan ma már 
a második fordul elő eb¬ 
ben az üzletben, meglehe¬ 
tősen persona non grata. 

Üsse kő! Inkább va¬ 
gyok Elemér, mint pali! 

(k—i) 


Eltartási szerződés 

Várnai György rajza 


Vérvétel 

































































opogok a zebra közepén ... 
Fél lépés előre, fél lépés hát¬ 
ra. .. Mintha csak tvisztel- 
nék ... Kész cirkusz !... Mi van ve¬ 
lem?!.., Miért tétovázom?... Rajta, 
öreg fiú, frissen, bátran! Nem ez az 
első zebra, amelyen délcegen átkelsz! 
Mire vársz? Nézd, a szemüveges, sző¬ 
ke nő a Wartburg volánja mögül már 
másodszor int kedvesen, hogy tessék, 
csak nyugodtan, addig 6 nem indul, 
míg engem a guta át nem rángat a 
túlsó oldalra. Szép kis véleménye le¬ 
het rólam! És már a járókelők is fi¬ 
gyelnek, kuncognak. 

No. gyerünk! 

Hóóó-rukk! 

Hiába! 

Nem megy, sehogyan sem megy a 
dolog! Illetve én nem megyek. Nem 
tudom elszánni magam ... Fél lépés 
előre, fél lépés hátra ... Végtére is, 
mi történt velem?... Az történt, 
hogy nem bízom ebben a szemüveges, 
szőke nőben! Senkiben sem bízom, 
aki e honban autót vezet! Ma reggel 
végleg elvesztettem a hitemet a köz¬ 
lekedésben. Ma reggel, amikor a szá¬ 
zadik tudományos cikket olvastam az 
újságban a gépkocsivezetők külön¬ 
féle típusairól, és azok lelki világá¬ 
ról. 

A kilencvenkilencedik cikkig még 
valahogy tartottam magam, de a mai¬ 
val betelt a pohár! Nem mintha újat 
mondott volna az előzőkhöz képest. 
Nem, csak a mennyiség átcsapott mi¬ 
nőségbe. és gyalogos optimizmusom 


utolsó tartalékait is felemésztette ... 
Talán éppen ez a szemüveges, szőke 
nő lesz a végzetem ... Fél lépés előre, 
fél lépés hátra ... 

Mert mi derült ki ebből a száz 
cikkből? Az, hogy sorsomat semmi¬ 
képp nem kerülhetem el ... Akármi¬ 
lyen is a sofőr, elöbb-utóbb elgázol 
engem. 

Elgázol a kitűnő reflexekkel ren¬ 
delkező, a KRESZ minden szabályát 
ismerő, magabiztos és higgadt gépko¬ 
csivezető. Elgázol, mert bízik kitűnő 
reflexeiben, szabályisme rétében, bí¬ 
zik magabiztosságában és higgadtsá¬ 
gában, és ez idővel megbosszulja ma¬ 
gát. 

Elgázol továbbá az óvatos, lassú, 
megfontolt autós, mert hiába óvatos, 
hiába lassú, hiába megfontolt, elkö¬ 
vetkezik a pillanat, amikor elveszti a 
fejét , elveszti az uralmát óvatos, lassú 
és megfontolt motorja felett. 

Arra már szót sem érdemes vesz¬ 
tegetni, hogy feltétlenül elgázol a 
krakéler típus, akit megrészegít a se¬ 
besség, aki a veszélyt keresi az út¬ 
testen, és engem talál a zebrán. 

És elgázol minden más lelki össze¬ 
tételű gépkocsivezető. Elgázol az ide¬ 
gesen sértődött, a hevülékeny, az iz¬ 
gága, a közönyös ... Elgázol, mert a 


statisztika szerint még az az autós, 
akit az isten is gépkocsivezetőnek te¬ 
remtett, a hetedik évben még az is 
úgy elüt engem, mint a tekegolyó a 
bábut ... 

Ezért topogok a zebrán ... Fél lé¬ 
pés előre, fél lépés hátra ... A szőke 
nő zokog a volán mögött... Bözsi, 
ne sírjon, Bözsike draga, itt az én bő¬ 
römről van szó ... 

Kürti András 


Közúti kérdés 







(A lokálban zárórát kiabál- 
nak a pincérek, távozásra 
sürgetvén a kedves vendége¬ 
ket. Két férfi tápászkodik fel 
az egyik asztal mellől kibo- 
torkálnak a hajnali utcára. 
Nem nagyon italosak, éppen- 
csak olyan hangulatban van¬ 
nak, amikor a beszélgetés 
részvevői a világot szokták 
megváltani, vagy valami ha¬ 
sonló marhaságról fecsegnek.) 

AZ EGYIK: Mondd, Ottó- 
kám, te hogyan ismered 
fel a feleségedet? 

A MÁSIK: Nem értem a kér¬ 
désedet. Talán hogyan is¬ 
merem ki a feleségemet? 
AZ EGYIK (makacsul): Nem 
ki. Eel. 

A MÁSIK: Ne haragudj, de 
csacsiságot kérdezel. Négy 
éve vagyok házas, és na¬ 
ponta találkozom a felesé¬ 
gemmel. Több mint ezer¬ 
kétszáz napon keresztül 
láttam, nem beszélve az 
udvarlát napjairól. Hát 
csak felismerem bármikor? 
AZ EGYIK* Hát igen, otthon 
még könnvű felismerni az 
asszonyt. Kevés a nő a la¬ 
kásban. Ha az ember ha¬ 
zamegy, majdnem bizo¬ 
nyos, hogy felismeri n fe¬ 


leségét. Mert ki lehet még 
otthon más nő? A bejáró¬ 
nő, az anyós, esetleg a há¬ 
zi varrónő. Őket könnyű 
megkülönböztetni egymás¬ 
tól, igaz? 

A MÁSIK: Persze. De még 
most sem értem, mire cél¬ 
zói? 

AZ EGYIK: Várj csak. De mi 
a helyzet egy nyilvános 
helyiségben? Mondjuk egy 
eszpresszóban! Száz és 9záz 
nő ül az asztalok mellett. 
Hogyan tudod, majdnem 
teljes bizonyossággal meg¬ 
állapítani, hogy a sok nő 
közül melyik a feleséged? 

A MÁSIK (dühös): Nagyon 
egyszerűen. A feleségem 
három méter magas, zöld 
hajú nő. Csak belépek az 
eszpresszó ajtaján, körül¬ 
pásztázom a terepet, és 
máris látom, hol ül a fele¬ 
ségem. 

AZ EGYIK (makacsul): De 
ha csupa három méter ma¬ 
gas, zöldhajú nő ül az 
eszpresszóban, akkor mit 
csinálsz? 

A MÁSIK (még dühösebb): 
Erre az eshetőségre is fel¬ 
készültünk. Az asszonynál 
mindig van egy síp, ha 


meglát, azonnal belefűj, és 
odamegyek hozzá. £s ha 
most azt akarod kérdezni, 
mit csinálok akkor, ha a 
többi háromméteres zöld 
hajú nő is sípolni kezd, 
akkor 

AZ EGYIK: Ne légy ideges, 
kérlek, nem véletlenül kér¬ 
dezősködöm. Tudod, miért 
mentem veled a lokálba 
reggelig? Összevesztem az 
asszonnyal, mert nem is¬ 
mertem fel. A feleségem 
egyszerű, barna hajú, hét¬ 
köznapi arcvonású nő. Ta¬ 
lálkozót beszéltünk meg az 
egyik eszpresszóban — én 
nem tudom, talán a sze¬ 
mem is romlik —, de gya¬ 
nútlanul odaültem egy ha¬ 
sonló külsejű nőhöz, be¬ 
szélgettünk, konyakoz¬ 
tunk, azt hittem, ő a fele¬ 
ségem. Jelzem, csupa kö¬ 
zömbös dologról beszélget¬ 
tünk, nem foghattam gya¬ 
nút, mire odalép egy má¬ 
sik nő, képen törül, te pi¬ 
szok gazember, nem szé- 
gyelled magad, más nők¬ 
kel randevúzol, ott. ahová 
a feleségedet várod! Hiába 
bizonygattam, hogy téve¬ 
dés volt, a feleségem sar¬ 
kon fordult és otthagyott. 


Onnan egyenesen a lokál¬ 
ba jöttem. 

A MÁSIK: Faramuci eset. Az 
embernek mégiscsak fel 
kell ismernie a feleségét! 
AZ EGYIK: hivatalban 

persze egyszerű. Jobbra tő¬ 
lem a Koblenc Ül, balra 
Somorjai, a főnököm min¬ 
dig a középső ajtón lép ki 
és kiabál. Aki az iratokat 
hordja, az Emjna néni. De 
egy eszpresszó tele van a 
feleségemhez hasonló nők¬ 
kel! 

(Kis szünet, bandukolnak 
az utcán , amikor szembe jön 
velük egy asszony. Feje ken¬ 
dőbe kötve, mindkét karján 
cekker; megtömve krumpli¬ 
val, zöldséggel, hússal, ke¬ 
nyérrel. Rájuk köszön. Az 
egyik lelkesen köszönti , a 
másik csak konvenció sze¬ 
rint biccent felé. Amikor az 
asszony elhaladt mellettük, 
a másik diszkréten megfor¬ 
dul és meggusztálja.) 

A MÁSIK: Csinos nő. Ki 
volt ez? 

AZ EGYIK (szomorúan): A 
feleséged! 

(Tűnődve baktatnak tovább.) 

Tardos Péter 











| M. Szemjonov | 



NEHÉZ KÉRDÉS 

A rádiótól kerestek tele* 
fonon: 

— Nincs kedve résztven- 
ni a „Miért lettem humo¬ 
rista?” című vidám műsor¬ 
ban? Jól fizetünk. 

Mindenesetre érdeklőd¬ 
tem. 

— És mégis, mennyi az 
a jól? 

— Hát mondjuk, tíz ru¬ 
bel egy négyperces nyilat¬ 
kozatért. 



Elgondolkozva feleltem: 

— A feleségemtől ha¬ 
vonta mindent összevéve 
úgy harminc rubelt kapok. 
Metróra, autóbuszra, ciga¬ 
rettára, ebédre, könyvekre. 
Amikor átadja, mindig 
megkérdezi tőlem: „Drá¬ 
gám, miért van az, hogy té¬ 
ged mindenki ócsárolhat, 
piszkálhat, akinek csak tet¬ 
szik? Mondd butuskám, 
hogy jutott eszedbe humo¬ 
ristának lenni?” Ilyenkor 
elvörösödöm, mint egy rák 
és két szót sem tudok ki¬ 
nyögni a mentségemre. 
Miért gondolják akkor önök, 
hogy a tíz rubeljükért négy 
teljes percig tudok beszélni 
erről? 

SZERETET 
ÉS GYŰLÖLET 


együttérzést , mint ellensé¬ 
ges érzületet. Általában 
úgy kezelem öt , mint egy 
beteget. Azonkívül vég¬ 
eredményben ő adta meg 
nekem az indítékot az alko¬ 
tó munkára. Nem , isten 
látja lelkem t egyszerűen 
nem is lenne okom hara¬ 
gudni rá. 

Jóval inkább nehezteltem 
mindig cikkeim elbírálóira , 
mivel bő tapasztalataim 
voltak arról , hogyan alakult 
át néháity eredeti ötletem 
dialektikusabb , de összeha¬ 
sonlíthatatlanul szellemtele¬ 
nebb gondolattá. 

De a kislányomnak erről 
természetesen mit sem szól¬ 
tam. Egyszerűen kihúztam 
a zsebemből egy ötven kó¬ 
pé jkást, s azt tanácsoltam 
neki , hogy menjen el szépen 
moziba. 

A KROKODIL SEGÍT 

Hang a telefonban: 

— Halló! Krokodil szer¬ 
kesztősége? 

— Igen. 

— Egy panaszom lenne. 
A konyhánkban csöpög a 
csap. írjanak egy cikket 
erről. 

— Próbáltak szerelőt 
hívni? 




Ikárlai játékok 


Cerő Sándor rajza 




Találkozás Pesten 



Tizenkétéves kislányom 
megkérdezte: 

— Papa , amikor cikket 
írsz, ugye haragszol a hős¬ 
re? 



Mit felelhettem erre? Té¬ 
vedéseivel , idétlenkedései¬ 
vel hősöm rendszerint 
előbb vívott ki bennem. 


— Nem, nem próbáltunk. 

— Talán kíséreljék meg. 

Félóra múlva ismét cseng 
a telefon: 

— Halló. Krokodil? 

— Igen. 

— Ismét én vagyok, a 
csöpögő konyhai csap ügyé¬ 
ben. 

— No, volt önöknél a sze¬ 
relő? 

— Volt. És képzelje, mi 
történt: a szerelő egysze¬ 
rűen elcsavarta balra és 
kész. A csap nem csöpög 
többé. Hiába, okos emberek 
maguk újságírók, mindig 
ki tudnak találni vala¬ 
mit ... 

Oroszból fordító ti: 

Puskás Tamás 


- Jancsikám, kisunokám! Mindjárt megismertelek! 



- Tudod, annyi mezőgazdasági riportot látott a tévében, hogy 
kedvet kapott az állattenyésztéshez! 


















































Könyvbarátok 



- Ka végre elérte az asztalt, nem kell 
több könyv! 


Egy könyvkiadónál 



- Mondja, mióta hever itt ez a kézirat' 


Az izgatott férj 




. . . és most 




Nem közölhető kéziratot 
küldtek: 


B. János, Bp. IV.. Kölcsey u. 

- B. Károly, Bp. VIII.. Kis¬ 
faludy u. - K. Lászlónc, Sze¬ 
ged. - F. József. Nádudvar. - 
H. Attila, Bp. XIII., Szabolcs 
u. - N. Józsefné. Nyíregyháza. 

- H. Péter. Bp. VII., Rákóczi 
út. — K. Gábor, Bp. VI., Rudas 
L. u. — J. Margit. Tiszaroff. — 
L. Zoltán, Bp. V., Szép u. - 
O. Ede. Környebánya. — V. 
László. Kaposvár. — O. Attila. 
Bp. XIV.. Amerikai út. — B. 
László, Salgótarján. - M. Sán¬ 
dor, Csongrád. - M. György. 
Pécs. - Cs.'Tamás, Kaposvár. 

- H. István Mátravidéki Erő¬ 
mű. - K. László, Kisgyőr. - 
Z. Magda. Putnok. - B. Fe¬ 
renc, Bp. XVI.. Fürge u. - R. 
Tamás, Nagykőrös. - H. László. 
Kecskemét. - M. András. Bp. 


XI., Töhötöm u. - Sz. Kál¬ 
mán, Kunszentmiklós. - K. La¬ 
jos, Bp. IX., Gát u. - Ö. László. 
Székesfehérvár. - V. Sándor. 
Bp. XI.. Bukarest u. - M. 
Nándor, Bp. VII., Kertész u. 

- K. Dénes. Gagy. - S. Ár¬ 
pád, Bp. XIX., Esze T. a: - 
D. István, Bp. VII.. Izabella u. 

Z. Tibor, Bp. VII., Alsóerdő¬ 
sor u. - T. György, Nyúl. — V. 
Elemérné, Bp. XVI.. Kossuth 
L. u. — K. Imre, Ajka. — G. 
József. Hatvan. — Sz. Péter, 
Bp. VII., Verseny u. - S. Jó¬ 
zsef. Bp. VII., Izabella u. — M. 
György. Baja. - L. Gyula, Bp. 
XI., Klkinda köz. — K. Jó¬ 
zsefné, Szolnok. — I. Istvánné, 
Bp. II., Mártírok u. — Sz. 
György, Bp. II., Balogh Adám 
u. — Sz. Ferenc, Bp. XIII.. Ka¬ 
tona J. u. - V. Tibor. Sopron. 

— B. László, Bp. XVI., Anna 
u. - B. Ödön, Nyírád. — B. 
Béla, Bp. L, Llsznyai u. - B. 
Ferenc, Baja. — M. Margit, 
Törökszentmiklós. — B. Zsuzsa, 
Bp. III., Bécsi út. - P. György. 
Székesfehérvár. — S. Mária, 
Várpalota. — L. Károly, Bp. V., 
Alpári Gy. u. - A. Mátyás, 
Aszód. — F. Ferenc, Bp. VI., 
Marx tér. - K. József, Bp. XX.. 
Jósika u. — O. Ede. Környe¬ 
bánya. — B. Jenő, Szeged. — 
K. Ilona, Gyoma. 

Elő K-. Győr. - H. Kálmán, 
Bp. XX.. Táncsics u. - N. Im- 
réné. Derecske. — Sz. György, 
Bp. XII., Törpe u. - B. Imre. 
Bp. xm,, Tisza u. - S. István, 
Szekszárd. T. István. Bp. XIV., 
Amerikai út. - K. Rózsa. Deb¬ 
recen. - P. József. Kecskemét. 


E heti hirdetéseink 




Éü Jo" j / 


Igazán. 

megjavíftalhaíta 
volna már... 

LE A BÜROKRÁCIÁVAL! 


JÁRDASZÉLI BUKTATÓ 

A tavalyi ősz vége felé vala¬ 
hol valakik kiagyalták, hogy a 
Rókus kápolna előtti parkocska 
egyik csücskén legyen egy Jég- 
tisztító mű-tó. Es lett! Létezé¬ 
sét annak a 40000 forintnyi 
közpénznek köszönheti, amit 
alkotói az évvégi hajrában nagy 



hirtelen beleöltek. Ez a járda¬ 
menti betonteknő már a start¬ 
nál bebizonyította, hogy a lég¬ 
tisztítási funkció nem smakkol 
neki. Ezért hát a belefektetett 
40 000 forintos bizalmat úgy 
próbálja meghálálni, ahogy tud¬ 
ja... 

En pedig megpróbálom el¬ 
mondani: hogyan tudja? 

Nagystílűén pocsékolja a vi¬ 
zet és Ötletesen gyűjti a szél¬ 
hajtotta, könnyű súlyú szeme¬ 
tet; 

a kertészeti vállalat karban¬ 
tartó dolgozóinak biztosítja a 
mindennapi kimerhető latya¬ 
kot; 

kitűnő ivó- és fürdőkúrát biz¬ 
tosít a kápolna-padlás szutykos 
galambhadának. 

Ezenkívül: a tavacska pereme 
a járdaszinttel egyenlő, s a já¬ 
rókelők könnyen beleeshetnek, 
amire már példa is volt. (Né¬ 
hány héttel ezelőtt egy idős né¬ 
nikét egy fürgelábú fiatalember 
az utolsó pillanatban rántott 
vissza a betonteknő pereméről.) 

Eszerint tehát még baleset- 
veszélyt is rejteget magában ez 
a járdára csúsztatott tavacska. 
Mentségére legyen mondva, 
hogy alig tízlépésnyire van az 
SZTK-rendelőtől. 

Bernáth Ede 



Közvélemény-kutatás 



Szerenád 





Megyek mar, csak ne játsz tovább! 


büszkeség 


A kalauz nélküli villamosok mintájára 



- Nézd, hogy felvágl Pedig nem is övé az érem. A te¬ 
hene nyerte! 

Csempésző papok Itáliában 



Történelmi beszélgetés 



. . Jr* iM'>cr már igazán ^efojczcm, szivem, mcu már 
régóta dumálunk . . . 


Korrupt menyecske 



- Tetszik tudni, most egy igen komoly ügyet kellene clin- 

tezoi . .. 



Néhány napja jöttem haza 
olaszországi turistautamról. 
Ismerőseim, amikor meglát¬ 
nak, még szinte a köszönés 
előtt mellemnek szegezik kí¬ 
váncsiságtól fűtött felszólítá¬ 
sukat: „Mesélj, mesélj, mi¬ 
ket láttál!?" 

£n, akit az élmények rob¬ 
banásig feszítenek, és aki 
hivatásos mesélő vagyok, 
örömmel nyitom számat, ám 
először csak mély lélegzet- 
vétel céljából, hogy levegőt 
gyűjtsék, és amíg levegőt 
gyűjtök, fölmérjem az érdek¬ 
lődőt. Vajon mi érdekli ót, 
próbálom kitalálni emberis¬ 
meretem alakján. Mivel kezd¬ 
jem? A velencei csipkével, a 
nápolyi lányokkal, Michel- 
angelóval, a makarónival, a 
Fórum Romanummal, vagy a 
nylonharisnyával, amelyek¬ 
ből három pár ötszázötven 
líra, ami megfelel forint¬ 
ban ... 

Ám, amikor első érdeklő¬ 
dőmmel, Vodács Gergellyel 
szemben állva, idáig jutot¬ 
tam latolgatásomban, ő ára¬ 
dozó hangon színarany met¬ 
szőfogát villogtatva rám vi¬ 
gyorgott. 

— Ugye Velencében az ár¬ 
kádok alatt az a kirakat- 
sor... Hol vagyunk mi at¬ 
tól?! és a firenzei Ponté 
Vecchión az a tömérdek 
arany!. . . Van ott egy kis 
pénzecske, nem igaz! No és 
ahogy Rómában megvilágít¬ 
ják a kutakat... Maga meny¬ 
nyit dobott a Trevibe? Én 
egy kétforintost. Lírában 
nem volt, csak papirosom, 
azt ugye hiába dobtam vol¬ 
na... Hchehe ... Meg azért 
vettem három ingecskét. Egy 
papirosért! Ha bőven számí¬ 
tom ötszáz forint. Három ing 
ötszáz forint, he! Hm! 
Hamm!' 

A következő félórában 
megtudtam,hogy Vodács mit, 
hol és mennyiért vásárolt. 
Hazafelé mit írt föl a vám¬ 
cédulára, mit mondott a vá¬ 
mosnak, és hogyan mosoly¬ 
gott rá, de hiszen neki nem 
volt mitől félnie, mert ó sze¬ 
gény csak egy csóró turista 
volt, aki a szájától vonta 
meg a makarónit, bizonyis¬ 
ten. 

Tanultam az esetből, és 
Birke Ödönncvel már óvato¬ 
sabb voltam. Megkérdeztem, 
mi érdekli, a művészet vagy 
a próza? 

— 0, engem csak a művé¬ 
szet érdekel. Ar ember, már¬ 
mint a kultúrember, nem 
vásárolni megy Olaszország¬ 
ba, hanem jóllakni a szép¬ 
séggel. Nem igaz? Én pél¬ 
dául, amikor ott álltam 
szemtől szembe a Dáviddal, 
elállt a lélegzetem. Ismertem 


ezt a csodálatos remekművet 
képekről, olvastam róla, még 
van némi fogalmam a szob¬ 
rászatról és általában a kép¬ 
zőművészetről, mint olyan¬ 
ról, de ott szemtől szembe 
Vele... No és az a tucat 
Tizian és a Frariban Canova 
síremléke és a Sixtusi ká¬ 
polna és Nápolyban az akvá¬ 
rium és Capri, ó Capri, ó, 
ó... 

Birke Ödönné másfél órát 
mesélte olaszországi élmé¬ 
nyeit, majd elnézésemet kér¬ 
te, hogy ennyire kifaggatott, 
és lelkemre kötötte, hogy 
találok rá alkalmat, amikor 
nyugodtan leülhetünk, és 
órák hosszat csak neki mesé¬ 
lek és még részletesebben. 

Tanultam az esetből, cs 
Mókás Micikével még óvato¬ 
sabb voltam. Miután vettem 
nagybecsű felszólítását, meg¬ 
érdeklődtem, hogy ő már 
járt-e Itáliában. Amikor 
megnyugtatott, hogy még so¬ 
ha, meghívtam egy feketére, 
cs kávémat kavargatvo, a 
presszó — takarékossági okok¬ 
ból - tatarozatlanul maradt 
füstös plafonjára bámulva 
emígy kezdtem: 

- Velence volt az első ál¬ 
lomás. Ez a mesebeli vízi- 
város, amely.,. 

— ó, Velence! — sóhajtott 
Micike. — El tudom képzelni 
A gondolák, a lagúnák. Ál¬ 
momban már jártam ott. ül¬ 
tem gondolában, és hallgat¬ 
tam, ahogy a tüzes fekete 
szemű fiúka énekli a szanta- 
luccsát. És én Firenzét is is¬ 
merem, úgy ám, bizony, mert 
Tenőkétől kaptam két óriási 
albumot, amik teli vannak 
izé ... na .. . hogyishívják ... 
szóval mindenféle festőkkel. 
Tai. azok a cuki kis angya¬ 
lok ... 

Két órán át hallgattam 
Micike mesélését álmainak 
kéklő Olaszországáról", ak¬ 
kor kifizettem három szelet 
tortáját, két vermutját # és 
négy feketéjét, majd elnézé¬ 
sét kérve távoztam, termé¬ 
szetesen annak egvideiű 
megfogadásával. hogy legkö¬ 
zelebb részletesebben elmesé¬ 
lek mindent. 

Azóta még találkoztam né¬ 
hány ismerősömmel (bár na¬ 
gyon kerülöm őket), és így 
megtudtam hogy mi min¬ 
dent nem láttam, nem vet¬ 
tem és nem ettem Olasz¬ 
országban, valamint kioktat¬ 
tak. hogv amit mégis láttam, 
nem jól láttam, amit vettem, 
drágán vettem, amit ettem, 
azt innom kellett volna, 
vagyis egy ló vagyok, akinek 
nem is volna szabad Olasz¬ 
országba utaznia. 

Sólyom László 

MEGKÉRDEZTÜK MUNKATÁRSAINKAT: 


Mi az érvényesillés titka? 


zokncik az olvasó¬ 
inknak, akik . la¬ 
punk megindulásá¬ 
nak huszadik évforduló¬ 
ján levélben és táviratilag 
fejezték ki jókívánságai¬ 
kat, ezúton mond hálás 
köszönetét 

a szerkesztőség. 


/ 

KI MIT TUD? 

Az angol királynő nyugat-német¬ 
országi látogatásának idejére - írta 
az Esti Hírlap - Schiller szülővá¬ 
rosának múzeumából eltávolítják a 
nagy író „Stuart Mária" című drá¬ 
májának minden fellelhető példá¬ 
nyát, nehogy a lefejezett brit ki¬ 
rálynőről II. Erzsébetnek kellemet¬ 
len gondolatai támadjanak. Az in¬ 
tézkedést feleslegesnek tartjuk, az 
angol királynő ugyanis élethivatá¬ 
sánál fogva nyilván az átlagosnál 
alaposabban tanulmányozta a brit 
történelem feltűnőbb eseményeit 
és így azt is tudja, hogy Stuart 
Mária hol francia királyné volt, 
hol skót királynő, de bár az an¬ 
gol trónt a legerélyesebben köve¬ 
telte a maga számára, arra minden 
ellenkező híreszteléssel szemben 
sem sikerült felülnie. 

DÜEGES 

Az Univerzum „Nász-szokások 
az állatvilágban" című cikkében a 
többi között a következőket olvas¬ 
hatjuk: „...megfigyelték, hogy a 
lepkék, szitakötők és halak a leg¬ 
különbözőbb megtévesztő utánza¬ 
tok előtt is dürögnek, ha megfe¬ 
lelő helyzetbe hozzák azokat. Sőt, 
baromfiak esetében az emberrel 
kapcsolatos dürgést is megfigyel¬ 
tek, egy hím galamb például csak 
hosszú idő múlva tágított egy kö¬ 
rüludvarolt sörösüvegtől." 

Most már csak az a kérdés, 
hogy ember alakú sörösüvegről, 
vagy sörösüveg alakú emberről 
volt-e szó? 

LEHET EGY LAJOSSAL TÖBB? 

A Ludas Matyiban megjelent „A 
szerelem és a víz viszonylagossága" 
című írásban olvastuk: „...és úgy 
úsznak szorosan fej-fej mellett... 
mint XIV. Lajos és Madame Pom- 
padour." 

Túl izgalmas nem lehetett ez az 
úszóverseny, mert Pompadour asz- 
szony jó néhány esztendővel a 
Napkirály halála után született. 
Szerkesztőségünkbe ez úton kere¬ 
sünk történész szaktanácsadót. 

dr. Árgus 


Két aranyláb meg egy futball- 
labda. 

B. E. 

Erre igazán könnyű felelni: a szor¬ 
galom, a tisztesség és a szerénység. 

D. F. 


Ha egy tehetséges és szorgalmas 
embernek szerencséje van, előbb- 
utóbb érvényesül. 

Ha egy tehetséges és szorgalmas 
embernek olyan nagy a szerencséje, 
hogy egy jó nagybácsija is van, ak¬ 
kor előbb, mint utóbb érvényesül. 

Ha egy tehetséges és szorgalmas 
embernek nincs se szerencséje, se egy 
jó nagybácsija, akkor utóbb, mint 
előbb érvényesül. 

Ha egy nem tehetséges és nem is 
szorgalmas embernek nincs szeren¬ 
cséje és nincs egy jó nagybácsija 
sem, akkor miért érvényesüljön? 

F. Gy. 


Az a fontos, hogy az ember ne csak 
azt csinálja, amit tud, hanem azt is, 
ami ajánlatos. 

F. L. 

A rövidéletű főnök. 

(f-P) 

Én is ezt kérdeztem Fordtól, de 
nem árulta el! 

G. Sz. 

Ezt már Zrínyi megmondta: „Jó 
szerencse, semmi más!” Más kérdés 
persze, hogy mi a jó szerencse titka?! 

K. A. 

Az első menetben kiütéssel kell 
győzni Papp Laci ellen. 

P. L. 

Az ember kímélet nélkül gázoljon 
át a saját korlátain. 

s. P. 

Eh, csak lángész ne legyen az em- 



- Micrt állítod, hogy ez az étel nem -* Ö is ezt kapta es az 
utolsó cseppig megette! 



- Próbáld nuc elfelejteni azt a buta kis ^ 
— Most én leszek a hunyó! nőstényt és gyere be . . . 





























HOGYAN LESZ VALAKI 
TARZAN? 

A film legnépszerűbb alak¬ 
ja - tetszik vagy nem tet¬ 
szik! - nem Chaplin, nem 
Greta Garbó, hanem Tarzan. 
Az őserdő fia, akit először 
a legendás Johnny Weiss- 
müller alakított, már közel 
egymilliárd dollárt forgalma¬ 
zott a filmgyárnak. Ez a sze¬ 
rep már sok izomembert fo¬ 
gyasztott el, úszókat és atlé¬ 
tákat egyaránt. Most az ame¬ 
rikai futball egyik csillaga, 
Mike Henry vette át elődei 
szerepét. Csak egy baj van, 
amint azt a filmgyár igazga¬ 
tója elmondotta: 

- Mike egy évig színiisko¬ 
lába járt, s színjátszást ta¬ 
nult. Majd kiverjük belőle! 



- Nem zavarja, ha leültetek ön mellé még két vendéget? 

-- f - 


Elfoglalt fiatalok Álmatlanság 



- Nincsenek itthon! 


A legolcsóbb modell 

° Hegedűs István rajza 




Ha a férj az otthonában 
Újságért nyúl, — búgja lágyan 
Mindig éber felesége: 

— A munkának nincs még vége 

Hámozz krumplit, reszelj sajtotl 
A híreket ha óhajtod, ' « 

Rádióból is hallhatod, 

Ne újsággal lopd a napot !... * ^ 

Bevégződik a vacsora. 4 

— Olvasásnak itt a sora! — 

Véli a férj, s a konyhából 
Sompolyog, de párja rászól: 

— Ide vissza! Itt maradj csak! 
Tán bizony én mosogassak? 

Én vasalok, te mosogatsz. 
Négy-öt lábas, nem oly sok az 


Tiszta már a fazék, tányér, 
Azt hiszi a férj, hogy ráér, 
óvatosan nyúl a lapért, 
Most se arat tette babért. 
Feleségből szól az anya: 

— Itt a fiad dolgozata. 
Ebbe merülj, nesze, tessék. 
Ez atyai kötelesség !... 


Lepihen a férj, feleség: 

A munkából mára elég. 

A gyerek is szuszog nyomban, 

A szobában nyugalom van. 

Veszi a férj kedves lapját, 

De kezéből kiragadják 
Kis kezek, mint fürge sasok, 

S szól a nő: — Most ÉN olvasok! 


K. Tóth Lenke 

PEST, 1965 


Sajdik F.re'.c rajza 














































Szíves vendéglátás 



& 

Johnson: Készül valaki atombombát gyártani önök közül? 
Erhard: Én! 

Johnson: Akkor legyen szerencsém! 


Művészietek 



TUDÓSÍTÓNKTÓL 


Életem legnagyobb iro¬ 
dalmi felfedezését Hege¬ 
dűs Gézának köszönhe¬ 
tem, aki megírta, hogy a 
Dante név nem más, 
mint Durante Alighieri úr 
keresztnevének becéző 
formája, amelyet a köny- 
nyen lángoló ifjú kedves¬ 
kedve szerelmes levelei 
alá írt. Olyan ez, mintha 
például a világirodalom 
Shakespeare-t Bill-nek, Pe¬ 
tőfit Sanyinak, Tókait pe¬ 
dig Mórickának tartaná 
nyilván. 

* 


Párbeszéd egy önhitt 
emberről: 



- Saját magának árt, ha 
tindig dicséri önmagát. 

- Miért? 

- Megakadályozza, hogy 


kellemesen csalódjam 
benne. 


Az abszolút lustaság 
élő szobra az a fiatalem¬ 
ber ismerősöm, aki géppel 
írja szerelmes leveleit, s 
mivel egyik levelében a 
„szeretlek" - szót véletle¬ 
nül így gépelte: „szreet- 
lek", hullámvonallal javí¬ 
totta ki a betűcserét. Majd 
bolond lesz újraírni a le¬ 
velet! 

f. I. 






































LE A BÜROKRÁCIÁVALI 

GONDOLATOK A PAPÍRBOLTBAN... 


Hiába járom a bol¬ 
tokat, hónapok óta 
nem kapni írógépbe 
való papírt, ma már 
elvétve sem akad 
Ápisz-görl, aki tíz¬ 
húsz lap erejéig meg¬ 
szánna. Mintha csak 
az ábrázatomra volna 
írva, hogy sötét alak 
vagyok, aki a papirost 
nem pozitív célokra, 
mint például névtelen 
levelek vagy önélet¬ 
rajzok szerkesztésére 
használja, hanem a 



szocializmus építésé¬ 
nek kerékkötőiéként 
üzérkedik vele. Az író¬ 
gép papír hiánya so¬ 
kaknak legfeljebb kel¬ 
lemetlen, számomra 
azonban végzetes csa¬ 
pás, ami az egziszten¬ 
ciámat veszélyezteti. 
Abból pótolom ugyan¬ 
is szerény nyugdíja- 


mát, hogy árdrágítók, 
zugkereskedem: a ha¬ 
tósági áron megvett 
papírt telefirkálom az¬ 
zal, ami éppen az 
eszembe jut, és drágáb¬ 
ban adom el a szer¬ 
kesztőségeknek. 

De szerencsére akadt 
mentő ötlet, illetve 
anyag: a selymesen 
puha tapintású 200 la¬ 
pos csomagocskákban 
árusított papír, melyet 
a szebb lelkek kiolva¬ 
sott és aprított napila¬ 
pok helyett állítanak 
intimebb célok szolgá¬ 
latába. Ez a papiros 
hosszú ideig nem volt 
kapható, de most újra 
megjelent a boltokban, 
sőt kínos meglepetések 
ellen hatékony védel¬ 
met nyújtó magas sza¬ 
kítószilárdságú, szívós 
távol-keleti minőség¬ 
ben. Ezt vásárolom ár¬ 
kusok helyett, igaz, 
hogy szerény méretük 
miatt az elmefuttatá¬ 
sok csak alaposan kur¬ 
títva férnek el rajtuk, 
de ez nem hátrány: 
abból még sohasem 
származott baj, ami 
egy cikkből kimaradt, 
de az olvasó is jól jár, 
hamarabb esik túl az 
egészen. 

<f. t.) 





/T\ám mély benyomást 
X/ gyakorolt az a hír, 
hogy az Egyesült Ál¬ 
lamokban olyan különleges 
kártyákat hoztak forgalom¬ 
ba, amelyek a hozzávaló 
szemüveg segítségével hát¬ 
lapjukról könnyen felismer¬ 
hetők. Ez az újszerű cinke¬ 
lés óvja a kártyát, s noha 
a különleges szemüveg 
rontja a szemet, ennyi ál¬ 
dozatot minden hamiskár¬ 
tyásnak meg kell hoznia. 

Mivel érdekelt ez a kár¬ 
tya (már csak azért is, mert 
utálok veszíteni kártyán), 
felkerestem a különleges 
kártyát árusító chicagói 
üzletet, vásároltam egy cso¬ 
mag kártyát a hozzávaló 
szemüveggel, s már távozni 
akartam, amikor a tulaj¬ 
donos megkérdezte, nem 
óhajtom-e megtekinteni 
egyéb ái-ucikkeit. Meghatott 
udvariassága, amelyet — 
meg kell mondanom — nem 
minden közértben tapaszta¬ 
lok, s már csak kíváncsi¬ 
ságból is késznek mutatkoz¬ 
tam arra, hogy megtekin¬ 
tem árukészletét. Az ame¬ 
rikai üzletemberektől lehet 
tanulni, s ha egyszer' autó¬ 
gyárat alapítok, előzőleg 

föltétlenül ellátogatok For¬ 
dákhoz. 

Meg kell vallanom, a vá¬ 
laszték bősége, de elsősor¬ 
ban a cikkek minősége va¬ 
lósággal lenyűgözött. Az 
amerikai bűnhullám világ¬ 
hírű. Nevezetes gengsztere¬ 
ket tart számon a nemzet¬ 
közi közvélemény Al Ca- 
ponetól Albert Anastasiá- 
ig, de arról bezzeg senki 
sem tud, senki sem beszél, 
hogy kik azok az egyszerű 
szakemberek, feltalálók és 
kivitelezők, mintadarabké- 
szitök és - sorozatgyártók, 
akiknek szerszámai nélkül 
az amerikai alvilág félkarú 
óriás. 

Ebben az üzletben talál¬ 
tam a legragyogóbb betörő¬ 
felszerelést, a zsebben hord¬ 
ható kötélhágcsótól kezdve 
az elektronikus vezérlésű 
feszítővasig. Egyenesen el¬ 
bájoló volt a házi hamis¬ 
pénzverde és bankjegyprés, 
amelynek segítségével a 
pénzforgalomban is szere¬ 


pet vállalhat a magánkez¬ 
deményezés. 

Büszkén mutatta a tulaj¬ 
donos az egyetemes álkul¬ 
csot, amellyel lakást, autót 
és pénzszekrényt egyaránt 
ki lehet nyitni. A hagyomá¬ 
nyokhoz ragaszkodók igé¬ 
nyeit kézi kasszafúró ké¬ 
szülék elégíti ki, persze 
atommeghajtású. A korsze¬ 
rű zsebmetszés lézersugár¬ 
ral történik, ez a kis készü¬ 
lék különben stílszerű mó¬ 
don zsebben is elfér. Se sze¬ 
ri, se száma az ötletes, 
könnyen kezelhető, amel¬ 
lett olcsó készülékeknek, 
amelyek megkönnyítik a 
bűnözés nehéz és felelős¬ 
ségteljes munkáját. 

Érdekes szakkönyveket is 
árulnak az üzletben. Ilye¬ 
neket például: „Hogyan 
kell könnyen, gyorsan be¬ 
törni?”, „Ezer ötletes szél- 
hámostrükk”, „Hogyan 
küzdjön az útonálló a meg¬ 
hűléses betegségek ellen?”, 
„A kis sikkasztó”, „A bank¬ 


rablás kézikönyve”, „Szer¬ 
vezeti formák rablóbandák 
részére”, „Házasságszédel¬ 

gő Lexikon”, s ki tudná fel¬ 
sorolni a szakirodalom va¬ 
lamennyi pompás kötetét! 

Elvezetett a kereskedő a 
gyógyszer-részlegbe is. Meg¬ 
mutatta például a lelkiis- 
meretfurdalás ellen bűntu¬ 
dathasadást előidéző lab¬ 
dacsokat is, amelyek rend¬ 
kívül hatásosak, bár fo¬ 
gyasztják a vörös vérsejte¬ 
ket. A konfekciós teremben 
álarcokat, álruhákat lehet 
kapni, a kozmetikai sza¬ 
lonban bárkinek elváltoz¬ 
tatják a külsejét, s ha va¬ 
laki alaposabb változtatást 
kíván, a plasztikai műtét 
megvárható. 

. Kapható ezenkívül alibi 
minden alkalomra, tanú¬ 
vallomáshamisító berende¬ 
zés, tranzisztoros tetten¬ 
éréselhárító, és sok más 
ötletes szerkezet. 

— M cNamara hadügy¬ 
miniszter — büszkélkedett 
a kereskedő — csak a mi¬ 
nap rendelt négy hamis 
ürügyet, beavatkozás cél¬ 
jaira! 

Feleki László 

Elvált szülők gyermeke 


AZ 


Kedves fickó 




Szakvélemény 


A fiú kedves esetlen- 
séggel meghajolt a lány 
előtt és öt szál tűzpiros 
rózsát nyújtott át. A 
lány tengerzöld szemé¬ 
ben hálás mosoly fény¬ 
lett, amikor átvette az 
illatos virágot. Gyengé¬ 
den beleborzolt a fiú 
hajába, és kellemes, alt 
hangján megkérdezte: 

— Szeretsz még? 

— Imádlak — felelte 
a fiú mély meggyőző¬ 
déssel, és lopva megsi¬ 
mogatta a lány kezét. 

— Hogy is kezdődött? 
Emlékszel? — kérdezte 
ábrándosán a szőke te¬ 
remtés. 

— Persze hogy em¬ 
lékszem. Lehet azt elfe¬ 
lejteni? Én megálltam a 
présgép mellett, és le¬ 
hajoltam, mert leejtet¬ 
ted a franciakulcsot. 

— Akkor én megkö¬ 
szöntem, és azt mond¬ 
tam, hogy nagyon udva¬ 
rias vagy. 

— Aztán az első ko¬ 
molyabb beszélgetésünk. 
Mind a kettőnknek or¬ 
dítania kellett, hogy túl¬ 
harsogjuk a gépterem 
zaját. 

— Miről is ordítot¬ 
tunk az elején? — le¬ 
helte kedvesen a lány. 

— Zenéről, irodalom¬ 
ból, kosárlabdáról. 

— Aztán az első sé¬ 
tánk a központi raktár¬ 
ban. Amíg arra vártunk, 


hogy Zortvai szaktárs 
kiadja a gömbvasat. 

— Emlékszel, amikor 
először szorítottam meg 
a kezed az üzemi bizott¬ 
sági előtti folyosón? 

— Lehet azt elfelejte¬ 
ni? — sóhajtott boldog 
emlékezéssel a lány. 
Majd így folytatta: — 
És hol mondtad először, 
hogy szeretsz? 

— Amikor a hengerelt 
acélt készítettük elő 
külföldi szállításra , és a 
főmérnök egy pillanatig 
félrenézett. 


— Azt hiszem, té¬ 
vedsz. Akkor mondtad 
először, hogy szeretsz, 
amikor Dombai muri¬ 
zott, hogy mi vagyunk 
az oka, amiért megállt 
a szalag a gépműhely¬ 
ben. 

— Lehet, hogy igazad 
van — nézett maga elé 
a fiú elgondolkodva. 

— És az első csókunk 
— mondta kissé elpirul¬ 
va a lány. — Tavaly 
novemberben csókolta¬ 
lak meg először, amikor 


hóvégi hajráztunk a 
svédországi szállítások 
miatt. 

A lány nagyot szip¬ 
pantott a rózsák illatá¬ 
ból: 

— Lehet, hogy téve¬ 
dek, de úgy érzem, hogy 
még soha senki nem 
szeretett úgy engem a 
Timsó és Robbanómotor¬ 
gyárban, mint te. 

— Imádlak, és min¬ 
dennap imádni foglak a 
műszak végéig — sut¬ 
togta gyengéden a fiú. 

— Tényleg. Egyszer, 


munka után, gyáron kí¬ 
vül nem találkozhat¬ 
nánk? — kérdezte re¬ 
ménykedően a lány. 

A fiú kissé idegesen 
felelt: 

— Egyelőre nem sze¬ 
retném lekötni magam. 
Na, szervusz! Reggel 
hétkor várlak a blokkoló 
óránál. 

És könnyed búcsúcsó¬ 
kot váltottak. Lejárt a 
munkaidő... 

Galambos Szilveszter 


- Mikorra kérjek üdülési beutalást? 

Kezdődik a meccs-közvetítés 







SPORT 


Némelyik futballista olyan elfog¬ 
lalt ember, hogy nem jut ideje a 
sportra, örül, ha a pályán egy kis 
durváskodásra marad ideje. 

* 

TELEPÁTIA 

Brahovácz megkérdi abarátját: 

- Te hiszel a telepátiában, hogy 
más kitalálhatja a gondolatodat* 

- Nem - feleli a barátja. 

- Ide figyelj l Tegnap társaságban 
bemutattak egy csinos nőnek. A 
hölgy azonnal szó nélkül pofon vá¬ 
gott. Vajon honnan találta ki, hogy 
mire gondoltaml 

* 

VITA 

Két fiatalember vitázik. Az egyik 
fölényesen így szól a társához: 

— Engem akarsz kitanítani arról, 
hol a Rottenbiller utca? Hát hogy¬ 
ne tudnám. Zala megyei gyerek 
vagyok én! 

(g. sz.) 



... és a magyar portenger 


MW.TÁMADM-K 
JOHNSON 
A MURIK AT? 


Mr. Dávid Lawrence, 
a „New York Héráid 
Tribüné” egyik ismert 
cikkírója azt a johnsoni 
tételt boncolgatja, amely 
szerint Dominikában 
azért kellett bevetni 
a tengerészgyalogságot, 
mert amerikai állampol¬ 
gárok élete forgott ve¬ 



szélyben. Lawrence sze¬ 
rint magában az Egye¬ 
sült Államokban, külö¬ 
nösen pedig Washing¬ 
tonban olyan botrányos 
a közbiztonság, annyi a 
merénylet, gyilkosság, 
útonállás stb., hogy az 
amerikai polgárok életé¬ 
nek védelmében odahaza 
is tengerészgyalogságot 
kellene bevetni. 



F S iskol a 

'finn, 

